‘Το ιερό μυστικό αυτής της θεοσεβούς αφοσίωσης [ευσεβείας, Κείμενο] είναι ομολογουμένως μεγάλο’.—1 ΤΙΜΟΘΕΟΝ 3:16, ΜΝΚ.\n1. Ποιο μυστικό περιγράφεται στο εδάφιο 1 Τιμόθεον 3:16, ΜΝΚ;\nΣΑΣ συναρπάζουν τα μυστήρια; Σας αρέσει να εξιχνιάζετε μυστικά; Οι περισσότεροι από εμάς θα απαντούσαν καταφατικά! Ας ερευνήσουμε, λοιπόν, μαζί ένα από τα πιο μεγαλειώδη μυστικά—ένα μυστικό που έμεινε χιλιάδες χρόνια κρυμμένο μέσα στο Λόγο του Θεού. Αυτό το ιερό μυστικό επηρεάζει ουσιαστικά τη ζωή μας, και την τωρινή και τη μελλοντική. Είναι το ‘ιερό μυστικό της θεοσεβούς αφοσίωσης’, την περιγραφή του οποίου μας δίνει το εδάφιο 1 Τιμόθεον 3:16, ΜΝΚ. Πόσο ευγνώμονες θα πρέπει να είμαστε στον Ιεχωβά, αυτόν που «αποκαλύπτει μυστήρια», για το ότι ευαρεστήθηκε να μας γνωστοποιήσει αυτό το μεγαλειώδες μυστικό και την ερμηνεία του!—Δανιήλ 2:28, 29.\n2. (α) Πότε μίλησε ο Ιεχωβά πρώτη φορά για ένα ιερό μυστικό, και τι υποσχέθηκε τότε; (β) Ποια ερωτήματα απαιτούν απαντήσεις;\n2 Ο Ιεχωβά μίλησε πρώτη φορά για ένα ιερό μυστικό, όταν το Φίδι είχε ήδη εξαπατήσει την Εύα και ο Αδάμ την είχε ακολουθήσει στασιάζοντας κι αυτός. Τότε ο Ιεχωβά υποσχέθηκε ότι το ‘σπέρμα’, ή αλλιώς ο απόγονος, θα συνέτριβε το κεφάλι του Φιδιού. (Γένεσις 3:15) Ποιος είναι αυτό το Σπέρμα; Πώς αυτός θα νικούσε το Φίδι; Θα δικαίωνε αυτός τη φιλαλήθεια του Θεού και το σκοπό που έχει Εκείνος για τη γη;\n3. Τι στοιχεία προμήθευσαν διάφορες θεϊκές προφητείες, για την ταυτότητα και τη δράση του Σπέρματος;\n3 Αργότερα, διάφορες θεϊκές προφητείες αποκάλυψαν ορισμένα στοιχεία για την ταυτότητα και τη μελλοντική δράση του Σπέρματος. Αυτός θα ήταν απόγονος του Αβραάμ, θα κληρονομούσε τη βασιλεία του Δαβίδ και θα ονομαζόταν Άρχοντας Ειρήνης. ‘Στην αύξηση της εξουσίας του και της ειρήνης δεν θα υπήρχε τέλος’. (Ησαΐας 9:6, 7· Γένεσις 22:15-18· Ψαλμός 89:35-37) Ωστόσο, όπως δηλώνει το εδάφιο Ρωμαίους 16:25, αυτό το ιερό μυστικό έμεινε ‘αποσιωπημένο από χρόνων αιωνίων’.\n4. Πώς άρχισε να αποκαλύπτεται το ιερό μυστικό, το 29 Κ.Χ.;\n4 Τελικά, μετά από τέσσερις χιλιετίες, έλαμψε η διαφώτιση! Με ποιον τρόπο; Το 29 Κ.Χ., ο Ιωάννης βάφτισε τον Ιησού το Ναζωραίο στον Ιορδάνη Ποταμό και η φωνή του Θεού διακήρυξε από τον ουρανό: «Ούτος είναι ο Υιός μου ο αγαπητός, εις τον οποίον ευηρεστήθην». (Ματθαίος 3:17) Να λοιπόν· ήρθε επιτέλους το υποσχεμένο Σπέρμα! Το ιερό μυστικό είχε αρχίσει να αποκαλύπτεται με όλες τις ένδοξες πτυχές του, περιλαμβανομένου και του ζητήματος της θεοσεβούς αφοσίωσης.\n5. Τι είναι η ‘θεοσεβής αφοσίωση’, και πώς επηρεάζει εκείνους που την εκδηλώνουν;\n5 Τι καταλαβαίνουμε με την έκφραση ‘θεοσεβής αφοσίωση’; Στις Χριστιανικές Ελληνικές Γραφές, σύμφωνα με τη Μετάφραση Νέου Κόσμου, η έκφραση αυτή απαντάται μόνο 20 φορές—οι μισές και πλέον απ’ αυτές είναι στις δυο επιστολές του Παύλου προς τον Τιμόθεο. Η έκδοση Ενόραση στις Γραφές (στην αγγλική) ορίζει τη ‘θεοσεβή αφοσίωση’ ως ‘ευλάβεια, λατρεία και υπηρεσία προς τον Θεό, με οσιότητα στην παγκόσμια κυριαρχία του’. Η ευλάβεια βγαίνει από μια καρδιά που πλησιάζει τον Θεό με δέος για τη μεγαλειότητά του, την αιωνιότητά του και το πλήθος των λαμπρών δημιουργικών του έργων, καθώς και με ευγνωμοσύνη για τα πνευματικά και υλικά δώρα που εκείνος χορηγεί άφθονα στους ανθρώπους οι οποίοι δείχνουν εκτίμηση. Πράγματι, ο καθένας μας που εκδηλώνει θεοσεβή αφοσίωση μπορεί να πει τα λόγια που αναφέρονται στο εδάφιο Ψαλμός 104:1: ‘Ευλόγει, η ψυχή μου, τον Ιεχωβά. Ιεχωβά Θεέ μου, εμεγαλύνθης σφόδρα· τιμήν και μεγαλοπρέπειαν είσαι ενδεδυμένος’.\n6. (α) Πώς διαφέρουν οι λάτρεις του Ιεχωβά από αυτούς που κάθονται στα στασίδια των εκκλησιών του Χριστιανικού κόσμου; (β) Τι είπε ο Παύλος στα εδάφια Ρωμαίους 11:33, 34, και ποια ερωτήματα εγείρει αυτό;\n6 Η αφοσίωσή μας στον Θεό πρέπει να γίνεται έκδηλη, και αυτό επιτυγχάνεται με τα έργα μας. Σ’ αυτόν τον τομέα, οι λάτρεις του αληθινού Θεού, του Ιεχωβά, διαφέρουν ριζικά απ’ αυτούς που κάθονται στα στασίδια των εκκλησιών του Χριστιανικού κόσμου, οι οποίες έχουν πέσει σε μαρασμό. Για πολλούς ανθρώπους εδώ πάνω στη γη, η θρησκεία—αν έχουν ακόμη κάποια θρησκεία—αποτελεί τυπικισμό, ένα μανδύα που τον φοράνε για να φαίνονται άγιοι, ενώ παράλληλα ζουν μια ζωή που συμμορφώνεται με το διεφθαρμένο κόσμο ο οποίος τους περιβάλλει. Αυτοί ούτε καν ξέρουν ποιος είναι ο Θεός. Είναι σίγουρο πως τέτοιοι άνθρωποι χρειάζεται να εξετάσουν τα λόγια που είπε ο Παύλος στους Αθηναίους οι οποίοι προσκυνούσαν έναν ‘Άγνωστο Θεό’, λόγια που αναφέρονται στο εδάφιο Πράξεις 17:23, ΜΝΚ: ‘Εκείνο στο οποίο εσείς εν αγνοία σας αποδίδετε θεοσεβή αφοσίωση, αυτό σας κηρύττω’. Αναφορικά μ’ αυτόν το μεγαλοπρεπή Θεό, ο Παύλος αναφωνεί στα εδάφια Ρωμαίους 11:33, 34: ‘Ω βάθος πλούτου και σοφίας και γνώσεως Θεού. Πόσον ανεξερεύνητοι είναι αι κρίσεις αυτού και ανεξιχνίαστοι αι οδοί αυτού. Διότι τις εγνώρισε τον νουν του Ιεχωβά; ή τις έγεινε σύμβουλος αυτού;’ Τότε πώς θα γνωρίσουμε τις οδούς του Θεού; Θα τις γνωρίσουμε, μαθαίνοντας ‘το ιερό μυστικό της θεοσεβούς αφοσίωσης’. Πώς, όμως, θα το μάθουμε αυτό;\n7. Γιατί μπορεί να ειπωθεί ότι ‘το ιερό μυστικό αυτής της θεοσεβούς αφοσίωσης είναι ομολογουμένως μεγάλο’;\n7 Στο 3ο κεφάλαιο της πρώτης προς Τιμόθεον επιστολής, ο απόστολος Παύλος εκθέτει κατ’ αρχήν τι απαιτείται από τους υπεύθυνους υπηρέτες του οίκου του Θεού, ο οποίος οίκος περιγράφεται στο εδάφιο 15 ως «η εκκλησία του Θεού του ζώντος, ο στύλος και το εδραίωμα της αληθείας». Κατόπιν, στο εδάφιο 16, ΜΝΚ, ο Παύλος προσθέτει: ‘Το ιερό μυστικό αυτής της θεοσεβούς αφοσίωσης είναι ομολογουμένως μεγάλο’. Είναι πράγματι μεγάλο, επειδή ο Ιεχωβά έστειλε στη γη το μονογενή του Γιο για να φανερώσει αυτό το μυστικό, για να δείξει τι είναι πραγματικά η θεοσεβής αφοσίωση και γιατί αυτή αποτελεί ουσιαστικό, βασικό στοιχείο στην αληθινή λατρεία. Το ιερό μυστικό αυτής της θεοσεβούς αφοσίωσης αποκαλύφθηκε ξεκάθαρα με την πορεία της ζωής που έζησε ο Ιησούς εδώ στη γη. Όλοι όσοι αγαπούν τον Ιεχωβά πρέπει να οικοδομήσουν την πίστη τους και τη ζωή τους πάνω στον Χριστό, ο οποίος αποτέλεσε το υπόδειγμα της θεοσεβούς αφοσίωσης. Πώς, λοιπόν, διασαφήνισε ο Ιησούς ‘το ιερό μυστικό της θεοσεβούς αφοσίωσης’;\n8. (α) Ποιες είναι οι έξι πτυχές του ιερού μυστικού που περιγράφει ο Παύλος στο εδάφιο 1 Τιμόθεον 3:16, ΜΝΚ; (β) Ποιος είναι ‘Αυτός’ που φανερώθηκε;\n8 Με θεϊκή έμπνευση, ο Παύλος απαντάει σ’ αυτή την ερώτηση. Εδώ, στο εδάφιο 1 Τιμόθεον 3:16, ΜΝΚ, περιγράφει έξι πτυχές αυτού του ιερού μυστικού, λέγοντας: ‘Αυτός  φανερώθηκε κατά σάρκα,  ανακηρύχτηκε δίκαιος κατά πνεύμα,  εμφανίστηκε σε αγγέλους,  κηρύχτηκε ανάμεσα στα έθνη,  του δείχτηκε πίστη μέσα στον κόσμο,  αναλήφθηκε με δόξα’. Ποιος είναι ‘Αυτός’ που φανερώθηκε; Είναι καταφανές ότι ‘Αυτός’ είναι το υποσχεμένο Σπέρμα, ο Ιησούς, που ήρθε για να κάνει το θέλημα του Θεού. Αυτός αποτελεί το επίκεντρο του ιερού μυστικού, κάνοντάς το έτσι αληθινά ‘μεγάλο’.\n9. Ποια απόδειξη υπάρχει για το ότι το εδάφιο 1 Τιμόθεον 3:16 δεν θα πρέπει να λέει: «Ο Θεός εφανερώθη εν σαρκί»;\n9 Οι Τριαδιστές προσπαθούν να συγκαλύψουν την κατανόηση του ιερού μυστικού, λέγοντας ότι ‘Αυτός’ που αναφέρεται στο εδάφιο 1 Τιμόθεον 3:16, είναι ο ίδιος ο Θεός. Αυτό συμβαίνει επειδή η Μετάφραση Βασιλέως Ιακώβου, η Νεοελληνική Μετάφραση, καθώς και μερικές άλλες παλιές μεταφράσεις, λένε: «Ο Θεός εφανερώθη εν σαρκί». Τι λένε, όμως, τα πιο έγκυρα ελληνικά χειρόγραφα; Με συνέπεια, χρησιμοποιούν την αντωνυμία «Ος», αντί της λέξης «Θεός». Οι κριτικοί του κειμένου συμφωνούν τώρα ότι η προσθήκη της λέξης «Θεός» σ’ αυτό το εδάφιο είναι λάθος κάποιου αντιγραφέα. Γι’ αυτό, πιο πρόσφατες μεταφράσεις, όπως η Αμερικανική Στερεότυπη Μετάφραση (American Standard Version), Η Νέα Αγγλική Βίβλος (The New English Bible), Η Νεοελληνική Δημοτική Μετάφραση και η Μετάφραση Νέου Κόσμου, λένε σωστά: ‘Αυτός [ή, Αυτός που] φανερώθηκε κατά σάρκα’. Όχι, δεν εμφανίστηκε ο ίδιος ο Θεός ‘κατά σάρκα’. Αντίθετα, αυτός που εμφανίστηκε ήταν ο αγαπημένος του Γιος και πρώτο του δημιούργημα, για τον οποίον ο απόστολος Ιωάννης έγραψε: «Και ο Λόγος έγεινε σαρξ και κατώκησε μεταξύ ημών, και είδομεν την δόξαν αυτού, δόξαν ως μονογενούς παρά του Πατρός, πλήρης χάριτος και αληθείας».—Ιωάννης 1:14.\n‘Φανερώθηκε Κατά Σάρκα’\n10. (α) Πώς έγινε καταφανές το πρώτο χαρακτηριστικό του ιερού μυστικού όταν βαφτίστηκε ο Ιησούς; (β) Γιατί ο Ιησούς έγινε «ο έσχατος Αδάμ»;\n10 Όταν βαφτίστηκε ο Ιησούς, έγινε καταφανές το πρώτο χαρακτηριστικό του ιερού μυστικού: Ο Ιησούς ‘φανερώθηκε κατά σάρκα’ ως ο χρισμένος Γιος του Θεού. Ο Ιεχωβά Θεός είχε μεταφέρει τη ζωή του Γιου του από τον ουρανό στη μήτρα της Μαρίας, ώστε ο Ιησούς να μπορέσει να γεννηθεί κατά σάρκα ως τέλειος άνθρωπος. Έτσι, όπως δείχνουν τα εδάφια 1 Κορινθίους 15:45-47, ο Ιησούς έγινε ο δεύτερος, ή αλλιώς «ο έσχατος», Αδάμ, μια τέλεια ανθρώπινη ψυχή που αντιστοιχούσε ακριβώς με τον πρώτο Αδάμ. Για ποιο σκοπό; Τα εδάφια 1 Τιμόθεον 2:5, 6 αναφέρονται στον ‘έσχατο Αδάμ’ ως τον ‘άνθρωπο, Ιησού Χριστό, ο οποίος έδωσε τον εαυτό του αντίλυτρο υπέρ πάντων’. Μ’ αυτή τη νομική βάση της τέλειας ανθρώπινης θυσίας, ο Ιησούς μεσιτεύει στη νέα διαθήκη, η οποία συνάπτεται με τους 144.000 ανθρώπους που γίνονται συγκληρονόμοι του στη Βασιλεία του.—Αποκάλυψις 14:1-3.\n11. Σε ποιους εκτείνονται τα οφέλη της λυτρωτικής θυσίας του Ιησού;\n11 Θα ωφελούνταν κι άλλοι από το θυσιαστικό θάνατο του Ιησού; Και βέβαια θα ωφελούνταν! Το εδάφιο 1 Ιωάννου 2:2 δηλώνει ότι ο Ιησούς Χριστός «είναι ιλασμός περί των αμαρτιών ημών [δηλαδή, των αμαρτιών των Χριστιανών που είναι χρισμένοι, όπως ο Ιωάννης], και ουχί μόνον περί των ημετέρων, αλλά και περί όλου του κόσμου». Έτσι, τα οφέλη της λυτρωτικής θυσίας του Ιησού εκτείνονται, όχι μόνο στους 144.000 χρισμένους Χριστιανούς, αλλά και σε ολόκληρο τον κόσμο του ανθρώπινου γένους. Ένας ‘πολύς όχλος’ ανθρώπων που ζουν τώρα, καθώς και δισεκατομμύρια άνθρωποι που θα αναστηθούν στην Παραδεισένια γη, πρόκειται να λάβουν αιώνια ζωή με βάση την πίστη τους στη λυτρωτική θυσία του Ιησού. Ήδη, όπως προφητεύτηκε στα εδάφια Αποκάλυψις 7:9, 10, ο πολύς όχλος έχει πλύνει τις στολές του και τις έχει λευκάνει, ασκώντας πίστη στο χυμένο αίμα του Αρνιού, του Ιησού Χριστού. Αυτοί λογίζονται δίκαιοι ως προς τη φιλία με τον Θεό. Με χαρά, μαθαίνουν τις διάφορες πτυχές του ιερού μυστικού και εκδηλώνουν θεοσεβή αφοσίωση σε αρμονία με το παράδειγμα του Ιησού!\n12. Πώς ο Ιησούς ‘ανακηρύχτηκε δίκαιος κατά πνεύμα’;\n12 Και τι θα πούμε τώρα όσον αφορά το δεύτερο χαρακτηριστικό που αναφέρεται στο εδάφιο 1 Τιμόθεον 3:16, ΜΝΚ; Ο Ιησούς ‘ανακηρύχτηκε δίκαιος κατά πνεύμα’. Πώς όμως; Με το να αναστήσει ο Ιεχωβά από τους νεκρούς σε πνευματική ζωή τον Γιο του, που διακράτησε ακεραιότητα. Αυτό ισοδυναμούσε με διακήρυξη, από μέρους του Θεού, ότι ο Ιησούς ήταν απόλυτα δίκαιος και άξιος να λάβει κι άλλους πιο εξυψωμένους διορισμούς. Όπως το θέτει το εδάφιο Ρωμαίους 1:4, ΜΝΚ, ο Ιησούς ‘ανακηρύχτηκε Γιος του Θεού σύμφωνα με το πνεύμα της αγιότητας μέσω της ανάστασης από τους νεκρούς’. Επιβεβαιώνοντάς το αυτό, ο Πέτρος μάς λέει στην πρώτη του επιστολή, 3ο κεφάλαιο, 18ο εδάφιο, ΜΝΚ: ‘Ο Χριστός πέθανε μια για πάντα όσον αφορά τις αμαρτίες, ένα δίκαιο άτομο για τους αδίκους, προκειμένου να σας οδηγήσει στον Θεό· θανατώθηκε μεν κατά τη σάρκα, ζωοποιήθηκε δε κατά το πνεύμα’. Οδηγεί εσάς στον Θεό το παράδειγμα που έθεσε ο Ιησούς σ’ ό,τι αφορά τη θεοσεβή αφοσίωση;\n13. Σε ποιους αγγέλους εμφανίστηκε ο αναστημένος Ιησούς, και τι είδους άγγελμα τους κήρυξε;\n13 Συνεχίζοντας στο εδάφιο 1 Τιμόθεον 3:16, ΜΝΚ, ο Παύλος αναφέρεται κατόπιν στο τρίτο χαρακτηριστικό του ιερού μυστικού, λέγοντας ότι ο Ιησούς ‘εμφανίστηκε σε αγγέλους’. Ποιοι μπορεί να είναι αυτοί οι άγγελοι; Σχετικά με τον Ιησού, που έχει τώρα ‘ζωοποιηθεί κατά πνεύμα’, ο Πέτρος γράφει στα εδάφια 1 Πέτρου 3:19, 20: «[Σ’ αυτή την κατάσταση, ΜΝΚ] πορευθείς εκήρυξε και προς τα πνεύματα τα εν τη φυλακή, τα οποία ηπείθησαν ποτέ, ότε η μακροθυμία του Θεού επρόσμενε ποτέ αυτούς εν ταις ημέραις του Νώε». Σύμφωνα με το εδάφιο Ιούδα 6, αυτά τα πνεύματα ήταν ‘οι άγγελοι που δεν φύλαξαν την αξία τους, αλλά εγκατέλειψαν το ίδιο τους το κατοικητήριο’ στους ουρανούς. Αυτοί πήραν σαρκικά σώματα προκειμένου να απολαύσουν αθέμιτες σεξουαλικές σχέσεις με γυναίκες. Όταν ο Κατακλυσμός ανάγκασε αυτούς τους αγγέλους να επιστρέψουν στο πνευματικό βασίλειο, αυτοί ρίχτηκαν στον Τάρταρο, σε μια κατάσταση πλήρους υποβιβασμού. (2 Πέτρου 2:4) Ο αναστημένος Ιησούς τούς κήρυξε. Αλλά μήπως επρόκειτο για άγγελμα σωτηρίας; Και βέβαια όχι! Απεναντίας, ο Ιησούς καταδίκασε την πονηρία τους ως κάτι διαμετρικά αντίθετο με τη θεοσεβή αφοσίωση. Όποιο άτομο από το λαό του Θεού παίζει με τη σεξουαλική ανηθικότητα σήμερα θα πρέπει να λάβει ως προειδοποίηση την κρίση που αναγγέλθηκε σ’ αυτούς τους αγγέλους!\n14. Πώς ο Ιησούς άρχισε ‘να κηρύττεται ανάμεσα στα έθνη’;\n14 Το τέταρτο χαρακτηριστικό, που αναφέρεται στο εδάφιο 1 Τιμόθεον 3:16, ΜΝΚ, είναι ότι ο Ιησούς ‘κηρύχτηκε ανάμεσα στα έθνη’. Πώς έχει εκπληρωθεί αυτό; Μόλις πριν από τη σύλληψή του, ο Ιησούς είπε στους αποστόλους: «Αληθώς, αληθώς σας λέγω, όστις πιστεύει εις εμέ, τα έργα τα οποία κάμνω και εκείνος θέλει κάμει, και μεγαλήτερα τούτων θέλει κάμει, διότι εγώ υπάγω προς τον Πατέρα». (Ιωάννης 14:12) Λίγο αργότερα, την Πεντηκοστή του 33 Κ.Χ., ο Ιησούς εξέχυσε άγιο πνεύμα στους μαθητές του, και άρχισαν να κηρύττονται στους Ιουδαίους τα καταπληκτικά νέα ότι «τούτον τον Ιησούν ανέστησεν ο Θεός». Αργότερα, δέχτηκαν και οι Σαμαρείτες το λόγο του Θεού και άρχισαν να λαβαίνουν άγιο πνεύμα. (Πράξεις 2:32· 8:14-17) Έπειτα, το 36 Κ.Χ., ο Πέτρος κήρυξε στον Κορνήλιο και σε άλλους Εθνικούς που είχαν συγκεντρωθεί στο σπίτι του. Έτσι, τα καλά νέα σχετικά με τον Ιησού άρχισαν ‘να κηρύττονται ανάμεσα στα έθνη’, δηλαδή ανάμεσα στους μη Ιουδαίους, που κι αυτοί χρίστηκαν με άγιο πνεύμα.\n15. Τι αποδεικνύει ότι οι Χριστιανοί του πρώτου αιώνα είχαν μάθει καλά το ιερό μυστικό της θεοσεβούς αφοσίωσης;\n15 Όπως αναφέρει το εδάφιο Πράξεις 12:24, ΜΝΚ, ‘ο λόγος του Ιεχωβά αύξανε και διαδιδόταν’. Το εδάφιο Πράξεις 17:6 αφηγείται ότι στη βόρεια Ελλάδα οι εναντιούμενοι κραύγαζαν, όπως κάνουν και μέχρι σήμερα σ’ αυτό το μέρος: «Οι αναστατώσαντες την οικουμένην, ούτοι ήλθον και εδώ». Μέσα σε 30 χρόνια, ο Παύλος μπορούσε να γράψει από τη Ρώμη ότι τα καλά νέα ‘είχαν κηρυχτεί σε όλη την κτίση την υπό τον ουρανό’. (Κολοσσαείς 1:23) Οι Χριστιανοί εκείνου του καιρού είχαν μάθει καλά το ιερό μυστικό της θεοσεβούς αφοσίωσης. Με πόσο ζήλο το έθεταν σε εφαρμογή! Έτσι κι εμείς, ας το μάθουμε και ας το θέσουμε σε εφαρμογή σ’ αυτή την εποχή, κατά την οποία αποκορυφώνεται το κήρυγμα της Βασιλείας!\n16. Ποιο ήταν το πέμπτο χαρακτηριστικό του ιερού μυστικού, και ποια δραστηριότητα το έκανε έκδηλο;\n16 Λόγω του κηρύγματος που έλαβε χώρα τον πρώτο αιώνα, έγινε ιδιαίτερα έκδηλο το πέμπτο χαρακτηριστικό του ιερού μυστικού, που αναφέρεται στο εδάφιο 1 Τιμόθεον 3:16, ΜΝΚ. Τώρα ‘δείχτηκε πίστη στον Ιησού μέσα στον κόσμο’. Αυτό ήταν αποτέλεσμα της χριστοειδούς θεοσεβούς αφοσίωσης των ζηλωτών ιεραποστόλων, περιλαμβανομένου και του Παύλου και του Τιμόθεου. Αυτοί μετέδωσαν τα καλά νέα στη Μικρά Ασία και στην Ευρώπη, ίσως μέχρι την Ισπανία, καθώς και στην Ανατολική Αφρική δια στόματος του βαφτισμένου Αιθίοπα, ενώ ο Πέτρος υπηρέτησε στη Βαβυλώνα.\n17. Γιατί ‘δείχνεται πίστη’ στον Ιησού σε ολόκληρο το σύγχρονο κόσμο;\n17 Τι γίνεται στην εποχή μας; Από το 1919 κι έπειτα, το χρισμένο υπόλοιπο επιδεικνύει υποδειγματική θεοσεβή αφοσίωση. Αυτοί οι χρισμένοι έχουν οικοδομήσει στερεά πάνω στο θεμέλιο πίστης που έθεσε ο Ιησούς. Ειδικά από το 1935 κι έπειτα, έχουν αρχίσει να συνάγουν έναν πολύ όχλο ανθρώπων, οι οποίοι ευφραίνονται με την προοπτική να περάσουν μέσα από τη ‘μεγάλη θλίψη’ και να απολαύσουν αιώνια ζωή σε μια παραδεισένια γη. (Αποκάλυψις 7:9, 14) Έτσι, σε ολόκληρο το σύγχρονο κόσμο, έχει ‘δειχτεί πίστη’ στα καλά νέα που περιστρέφονται γύρω από τον Ιησού. Με θεοσεβή αφοσίωση, πάνω από 3.700.000 Μάρτυρες του Ιεχωβά κηρύττουν και ευημερούν τώρα ανά την υφήλιο!\n18. Πώς ‘αναλήφθηκε ο Ιησούς με δόξα’;\n18 Απομένει μια ακόμη πτυχή αυτού του ιερού μυστικού, η έκτη: Ο Ιησούς ‘αναλήφθηκε με δόξα’. Επί 40 μέρες αφότου ‘ζωοποιήθηκε κατά το πνεύμα’, ο Ιησούς υλοποιούνταν παίρνοντας σαρκικά σώματα και εμφανιζόταν στους μαθητές του λέγοντάς τους «τα περί της βασιλείας του Θεού». Κατόπιν αναλήφθηκε στον ουρανό. (Πράξεις 1:3, 6-9) Έτσι, απαντήθηκε η προσευχή του που καταγράφεται στα εδάφια Ιωάννης 17:1-5: «Πάτερ, . . . δόξασον τον Υιόν σου, δια να σε δοξάση και ο Υιός σου . . . Εγώ σε εδόξασα επί της γης, . . . και τώρα δόξασόν με συ, Πάτερ, πλησίον σου με την δόξαν, την οποίαν είχον παρά σοι πριν γείνη ο κόσμος».\n19. Τι πρέπει να δημιούργησε η επιστροφή του Ιησού στον ουρανό;\n19 Πόσο μεγάλη αγαλλίαση θα πρέπει να δημιούργησε η επιστροφή του Ιησού στον ουρανό! Πολύ παλιότερα, όταν ο Ιεχωβά θεμελίωνε τη γη, «πάντες οι υιοί του Θεού ηλάλαζον». (Ιώβ 38:7) Αυτές οι αγγελικές στρατιές πρέπει να καταχάρηκαν ακόμη περισσότερο όταν ξαναδέχτηκαν ανάμεσά τους τον όσιο Υπέρμαχο της κυριαρχίας του Ιεχωβά!\n20. Γιατί κληρονόμησε ο Ιησούς ένα τόσο εξαίρετο όνομα, και τι έκανε όσο ήταν στη γη;\n20 Στα εδάφια Εβραίους 1:3, 4, ο Παύλος λέει για το νικητή Ιησού: «Αφού δι’ εαυτού έκαμε καθαρισμόν των αμαρτιών ημών, εκάθησεν εν δεξιά της μεγαλωσύνης εν υψηλοίς, τοσούτον ανώτερος των αγγέλων γενόμενος, όσον εξοχώτερον υπέρ αυτούς όνομα εκληρονόμησε». Ο Χριστός έλαβε αυτό το όνομα επειδή θριάμβευσε επί της αδικίας. Αυτός ο Γιος του Θεού πραγματικά είχε χαράξει το δρόμο της θεοσεβούς αφοσίωσης εδώ στη γη. Είχε, επίσης, θέσει ένα υπόδειγμα για όλους τους άλλους που θα κατόρθωναν να αποκτήσουν αιώνια ζωή. Με την εξύψωση του Ιησού στα δεξιά του Θεού στον ουρανό, το ιερό μυστικό αυτής της θεοσεβούς αφοσίωσης αποκαλύφθηκε με όλα του τα χαρακτηριστικά.


Ώρα για Μπούντουτσνοστ – inpaok.com\nΏρα για Μπούντουτσνοστ\nΗ Buducnost Voli, την οποία αντιμετωπίζει αύριο το βράδυ ο ΠΑΟΚ στην πρεμιέρα του φετινού Eurocup, είναι μία παραδοσιακή δύναμη του μπάσκετ, με πολύ σημαντική μάλιστα παρουσία στην Ευρώπη από τις αρχές της δεκαετίας του 2000. Η πρωταθλήτρια Μαυροβουνίου συμμετέχει στο Eurocup για 6η σεζόν, τα τελευταία 7 χρόνια. Η Buducnost ιδρύθηκε το 1949 και […]\nΗ Buducnost Voli, την οποία αντιμετωπίζει αύριο το βράδυ ο ΠΑΟΚ στην πρεμιέρα του φετινού Eurocup, είναι μία παραδοσιακή δύναμη του μπάσκετ, με πολύ σημαντική μάλιστα παρουσία στην Ευρώπη από τις αρχές της δεκαετίας του 2000. Η πρωταθλήτρια Μαυροβουνίου συμμετέχει στο Eurocup για 6η σεζόν, τα τελευταία 7 χρόνια.\nΗ Buducnost ιδρύθηκε το 1949 και έπαιξε σημαντικό ρόλο στο μπάσκετ του Μαυροβουνίου από τα πρώτα της χρόνια. Ωστόσο, άρχισε να κάνει ιδιαίτερα αισθητή την παρουσία της από τα μέσα της δεκαετίας του 1990 και μετά. Στην αρχή κατακτώντας το Κύπελλο Σερβίας και στη συνέχεια με την φοβερή ομάδα που παρουσίασε την τριετία 1999-2001, όταν και κατέκτησε τρία συνεχόμενα πρωταθλήματα. Την σεζόν 1999-00 μάλιστα πήρε το πρωτάθλημα αήττητη, σε μία περίοδο που πέρασαν από το ρόστερ πολύ σημαντικά ονόματα του Σέρβικου μπάσκετ, με πιο χαρακτηριστικές περιπτώσεις τους: Vlado Scepanovic, Dejan Tomasevic, Blagota Sekulic, Nikola Bulatovic, Milenko Topic, Igor Rakosevic, Dejan Milosevic, Haris Brkic και προπονητές τους Miroslav Nikolic και Bogdan Tanjevic.\nΗ έδρα της Buducnost, η Hala Moraca, μπορεί να φιλοξενήσει περίπου 5.000 θεατές (η επίσημη χωρητικότητα είναι 4.750) και βρίσκεται στην πρωτεύουσα του Μαυροβουνίου την Podgorica.\nΣτη διάρκεια της περσινής σεζόν η Buducnost κατέκτησε το πρωτάθλημα Μαυροβουνίου, κάτι που αποτελεί φυσιολογική εξέλιξη, για μία ομάδα που έχει κατακτήσει όλα τα πρωταθλήματα από τότε που διεξάγεται πρωτάθλημα στο ανεξάρτητο κράτος του Μαυροβουνίου. Έχασε όμως το Κύπελλο, αφού ηττήθηκε στον τελικό από την Sutjeska, την ομάδα που αντιμετώπισε (και νίκησε) στους τελικούς των πλέι οφ του πρωταθλήματος. Στην Αδριατική Λίγκα, η Buducnost έχασε στις λεπτομέρειες την συμμετοχή της στο φάιναλ φορ και έμεινε στην 5η θέση. Στο Eurocup, η Buducnost προχώρησε αρκετά, έφτασε ως «8», αλλά εκεί έπεσε πάνω στην Lokomotib Kuban που κατέκτησε τη διοργάνωση.\nΗ ΦΕΤΙΝΗ ΟΜΑΔΑ\nΗ πορεία της Buducnost στην Αδριατική Λίγκα δεν είναι και η καλύτερη. Στις τρεις πρώτες αγωνιστικές έχει 1 νίκη και 2 ήττες. Ξεκίνησε με ήττα (60-57) στην Σλοβενία από την Krka Novo Mesto και συνέχισε με την πρώτη της νίκη την 2η αγωνιστική με 90-68 επί της Zadar στην Podgorica, για να ηττηθεί το περασμένο Σάββατο στα Skopje από την ΜΖΤ με 78-71.\nΑπό τον περασμένο Απρίλιο η Buducnost είναι στα χέρια ενός 30άχρονου προπονητή, του Igor Jovovic, ο οποίος την οδήγησε πέρσι στην κατάκτηση του πρωταθλήματος και προχώρησε σε σημαντικές αλλαγές στο ρόστερ για την φετινή σεζόν. Μεταξύ των παικτών που αποκτήθηκαν είναι ο Aleksandar Capin που έχει αγωνιστεί και στην Ελλάδα με τον Πανελλήνιο και ο Will Coleman που πέρσι αγωνίστηκε στην Καβάλα.\nΤο ρόστερ της Buducnost είναι…\nNo ΠΑΙΚΤΕΣ ΧΩΡΑ ΘΕΣΗ ΥΨΟΣ ΗΛΙΚΙΑ\n4 Suad Sehovic Βοσνία Γκαρντ 1.96 26\n5 Vladimir Mihailovic Μαυροβούνιο Γκαρντ 1.93 23\n6 Marko Popovic Μαυροβούνιο Φόργουορντ 2.00 28\n7 Bojan Subotic Σερβία Φόργουορντ 2.03 23\n8 Danilo Nikolic Μαυροβούνιο Σέντερ 2.05 20\n9 Milos Komatina Μαυροβούνιο Φόργουορντ 2.05 29\n10 Marko Mugosa Μαυροβούνιο Γκαρντ 1.95 20\n12 Aleksandar Novosel Μαυροβούνιο Γκαρντ 1.87 17\n13 Cedomir Vitkovac Σερβία Γκαρντ 2.01 31\n15 Aleksa Popovic Μαυροβούνιο Γκαρντ 2.01 26\n17 Jeleel Akindele Νιγηρία Σέντερ 2.16 30\n20 Nikola Ivanovic Μαυροβούνιο Γκαρντ 1.90 19\n21 Pavlin Ivanov Βουλγαρία Γκαρντ 1.95 20\n24 Aleksandar Capin Σλοβενία Γκαρντ 1.86 31\n33 William Coleman ΗΠΑ Φόργουορντ 2.06 25\nΠρωταθλήματα Μαυροβουνίου (7): 2007, 2008, 2009, 2010, 2011, 2012, 2013\nΠρωταθλήματα Σερβίας – Μαυροβουνίου (3): 1999, 2000, 2001\nΚύπελλα Μαυροβουνίου (6): 2007, 2008, 2009, 2010, 2011, 2012\nΚύπελλα Σερβίας – Μαυροβουνίου (3): 1996, 1998, 2001\nΗ BUDUCNOST ΚΑΙ Ο ΠΑΟΚ\nΔεν είναι μία απλή ιστορία η σχέση του ΠΑΟΚ με την Buducnost. Και αναμετρήσεις υπάρχουν στο παρελθόν των δύο ομάδων και αρκετοί και ιδιαίτερα σημαντικοί παίκτες που έχουν φορέσει τις φανέλες και των δύο, αλλά και μία λεπτομέρειες στο έμβλημα τους που δεν μπορεί να περάσει απαρατήρητη. Ένας δικέφαλος αετός υπάρχει και στο έμβλημα της Buducnost, όπου το βασικό στοιχείο ωστόσο είναι μία μπάλα μπάσκετ.\nΟ Dejan Tomasevic, ο Vlado Scepanovic, ο Blagota Sekulic και ο Djuro Ostojic είναι οι παίκτες που έχουν αγωνιστεί και στις δύο ομάδες. Το εντυπωσιακό μάλιστα είναι ότι οι τρεις τελευταίοι, αγωνίστηκαν και στον ΠΑΟΚ, αλλά και στην Buducnost την ίδια χρονιά! Στη Buducnost ήταν και οι τρεις την σεζόν 1998-99, όταν και κατέκτησε το πρώτο από τα τρία συνεχόμενα πρωταθλήματα Σερβίας – Μαυροβουνίου και στη φωτογραφία διακρίνονται ο Ostojic όρθιος με το 8, και καθιστοί οι Sekulic με το 9 και Scepanovic με το 4! Στον ΠΑΟΚ αγωνίστηκαν την σεζόν 2006-07, με τη διαφοροποίηση ότι ο Ostojic ήρθε στην ομάδα για να καλύψει το κενό του Sekulic, που παραχωρήθηκε με μεταγραφή στη μέση της σεζόν στη Real Madrid.\nΌσον αφορά το παρελθόν των δύο ομάδων. Η αρχή έγινε την σεζόν 2000-01, όταν βρέθηκαν στον ίδιο όμιλο της Ευρωλίγκα, αλλά στη δεύτερη φάση της διοργάνωσης. Ήττα 83-71 στη Podgorica και νίκη με 89-72 στη Θεσσαλονίκη. Η επόμενη –και τελευταία- φορά ήταν την σεζόν 2004-05 για τον όμιλο του Uleb Cup. Ο ΠΑΟΚ ηττήθηκε 104-098 στη Podgorica, αλλά νίκησε 92-75 στη Θεσσαλονίκη.


Bραβεύτηκαν οι ελπίδες του Δραμινού στίβου – Ξανθόπουλος Θεόφιλος\nX 27 Ιανουαρίου, 2020\nΣε μια πραγματική γιορτή για τον αθλητισμό, όπου περισσότεροι από 45 Δραμινοί αθλητές τιμήθηκαν για τις επιδόσεις τους και οι προπονητές του στίβου είχαν πολλά να καταθέσουν για τις υπάρχουσες αθλητικές υποδομές, πραγματοποιήθηκε στο Δημοτικό Ωδείο Δράμας η ετήσια και καθιερωμένη πλέον εκδήλωση που διοργανώνεται από τον Σύλλογο Κλασικού Αθλητισμού Δράμας (ΣΚΑΔ) και τον Σύλλογο Άρσης βαρών Δράμας (ΒΥΒΩΝ).\nΌπως αναφέρουν σε εκτενές δημοσίευμά τους τα «Χρονικά της Δράμας», την ίδια εκδήλωση πέρα από τους αθλητές των δυο συλλόγων που διακρίθηκαν βραβεύτηκαν και αθλητές και αθλήτριες του Συλλόγου ΑμεΑ Δράμας “Οι Αγωνιστές”.\nΣτην τελετή Βράβευσης πέραν των θεατών που γέμισαν το Δημοτικό Ωδείο Δράμας, παραβρέθηκαν και επέδωσαν βραβεία στους αθλητές, ο Βουλευτής του ΣΥΡΙΖΑ Θ. Ξανθόπουλος, η Βουλευτής του ΚΙΝΑΛ Χ. Κεφαλίδου, ο Αντιπεριφερειάρχης Δράμας Γ. Παπαδόπουλος, ο Πρόεδρος του Περιφερειακού Συμβουλίου Χ. Παπαθεοδώρου, ο Δήμαρχος Παρανεστίου Αν. Καγιάολγου, η Αντιδήμαρχος Αθλητισμού του Δήμου Δράμας Αν. Τόλιου Δάντζερα, επικεφαλής δημοτικών παρατάξεων όπως οι κ.κ. Κ. Χαρακίδης και Σ. Ηλιόπουλος καθώς και πολλοί ακόμη…


Studios Maria στη Σκάλα Ποταμιάς – Χρυσή Ακτή, Θάσος\nΨάχνετε ένα μέρος για ξεκούραση και χαλάρωση; Ψάχνετε ένα περιβάλλον το οποίο θα σας προσφέρει ειρήνη και ηρεμία καθώς θα είναι μια από τις καλύτερες διακοπές που ποτέ απολαύσατε; Τότε ελάτε στα Στούντιος ΜΑΡΙΑ που βρίσκετε πάνω στο κεντρικό δρόμο προς την Σκάλα Ποταμιά.\nΔεν θα έχετε κανένα απολύτως πρόβλημα να μας βρείτε στην Σκάλα Ποταμιά,μια από τις πιο όμορφες περιοχές σε ολόκληρο το νησί της Θάσου. Η παραλία εδώ είναι εξωπραγματική ,με καθαρή και ρηχή,γαλαζοπράσινη θάλασσα και υπέροχη χρυσή αμμουδιά μεγαλύτερη από 2 χιλιόμετρα. Η Χρυσή Αμμουδιά αναγνωρίστηκε σαν μια από τις ομορφότερες και καθαρότερες παραλίες της Ελλάδας ακόμα και στην Μεσόγειο. Η Σκάλα Ποταμιά μεταφράζετε σαν το καλύτερο παραθαλάσσιο περιβάλλον και η φυσική ομορφιά των βουνών, που την περιβάλουν με τις απόκρυμνες γρανιτένιες πέτρες και τα πυκνά δάση, καταλήγουν μέχρι τις ακτές.\nΘα μας βρείτε εύκολα αφού η τοποθεσία μας είναι στον κεντρικό δρόμο ,ο οποίος περνάει την παραθαλάσσια περιοχή της Σκάλα Ποταμιάς και συνεχίζει γύρω από το νησί της Θάσου. Εσείς χρειάζετε μόνο να περάσεις ανάμεσα από τα ελαιόδεντρα και με ένα σύντομο δρόμο θα βρεθείτε σε 10 λεπτά με τα πόδια στην παραλία.\nΕλάτε να μας επισκευθείτε από τον Μάιο μέχρι τον Σεπτέμβριο. Εμείς είμαστε πάντα χαρούμενοι να σας δούμε και να σας προσφέρουμε ότιδήποτε εσείς θα επιθυμούσατε και θα σας έφτιαχνε τις διακοπές σας στην Θάσο. Αφήστε και εμάς να συμβάλουμε ώστε να περάσετε τις καλύτερες διακοπές της ζωή σας στο όμορφο νησί μας τις οποίες για πάντα θα θυμάστε για όλη σας τη ζωή.\nΥπάρχουν κοντά μας\nΑνοιχτά από Μαϊος εώς Οκτόβριος κι για Πάσχα\n980 μέτρα από τη Χρυσή Αμμουδιά\n2 Κm. από ορειβατικό μονοπάτι για το όρος Ιψάριο\nΒρισκόμαστε στον κεντρικό δρόμο για Σκάλα Ποταμιάς\n14 κm. από το λιμάνι του Λιμένα της Θάσου\nΑυτόματο μηχάνημα ανάληψης χρημάτων


Κυπελλούχος Αφρικής ξανά η Αλγερία - ΤΑ ΝΕΑ\ntanea.gr > Έντυπες Ειδήσεις > Ομάδα > Κυπελλούχος Αφρικής ξανά η Αλγερία\nSoccer Football - Algeria celebrate winning the Africa Cup of Nations 2019 in Algiers - Algiers, Algeria - July 20, 2019 Fans celebrate as the Algeria team bus travels through Algiers REUTERS/Ramzi Boudina (File: 2019-07-20T191937Z_248952417_RC19568BDB50_RTRMADP_5_SOCCER-NATIONS-SEN-DZA-ALGIERS.JPG )\nΔεκάδες χιλιάδες Αλγερινοί βγήκαν στους δρόμους για να υποδεχτούν την αποστολή της εθνικής ομάδας που κατέκτησε για δεύτερη φορά στην ιστορία της το Κύπελλο Εθνών Αφρικής. Η Αλγερία νίκησε στον τελικό της διοργάνωσης τη Σενεγάλη 1-0 και κατέκτησε το τρόπαιο για πρώτη φορά μετά το 1990. Αντίθετα, για τη Σενεγάλη ήταν η δεύτερη φορά που ηττήθηκε σε τελικό. Η πρώτη ήταν πριν από επτά χρόνια από το Καμερούν. Την επιστροφή της αποστολής από το Κάιρο υποδέχτηκε στο Αλγέρι ο πρωθυπουργός της χώρας, Νουρεντίν Μπεντουί. Το ανοιχτό πούλμαν διέσχισε τους δρόμους της πρωτεύουσας της χώρας και στις δύο πλευρές του ήταν γραμμένη η φράση: «Είμαστε περήφανοι για σας». Πρωταγωνιστής αυτής της επιτυχίας ήταν ο άσος της Μάντσεστερ Σίτι, και αρχηγός της Εθνικής, Ριγιάντ Μαχρέζ, ο οποίος σημείωσε τρία γκολ.\nΣτο Κάιρο είχαν ληφθεί αυστηρά μέτρα ασφαλείας, όπως επίσης και σε αρκετές πόλεις της Γαλλίας. Σημειώνουμε ότι κατά τη διάρκεια των πανηγυρισμών των Αλγερινών για την πρόκριση στον τελικό σημειώθηκαν επεισόδια και έγιναν περισσότερες από διακόσιες συλλήψεις σε γαλλικές πόλεις. Κι επειδή την περίοδο αυτή όλα κινούνται γύρω από τις μεταγραφές, αξίζει να σημειώσουμε πως ένας από τους βασικούς συντελεστές αυτής της επιτυχίας ήταν ο μέσος Ισμαέλ Μπενασέρ, ο οποίος ετοιμάζεται να μετακομίσει από το Εμπολι στο Σαν Σίρο και τη Μίλαν. Η Εμπολι επιβεβαίωσε τη συμφωνία με τη Μίλαν η οποία θα δαπανήσει 16 εκατ. ευρώ. Ο Μπενασέρ αναδείχτηκε μάλιστα και κορυφαίος παίκτης της διοργάνωσης. Να σημειώσουμε ότι στην κορυφαία ενδεκάδα συμπεριελήφθηκε και ο αμυντικός του Ολυμπιακού, Γιασίν Μεριά, ο οποίος βοήθησε την Τυνησία να φτάσει έως την ημιτελική φάση.\nΟι «θυσίες» της Μίλαν\nΣε ό,τι αφορά τη Μίλαν είναι υποχρεωμένη να παραχωρήσει ποδοσφαιριστές προκειμένου να βάλει σε τάξη τα οικονομικά της καθώς η UEFA παραμονεύει με το Financial Fair Play. Η ομάδα του Μιλάνου βάζει λοιπόν στο ταμείο της 30 εκατ. ευρώ από την παραχώρηση του Αντρέ Σίλβα στη Μονακό, ενώ σύμφωνα με τον ιταλικό Τύπο, ένας από τους υποψήφιους να εγκαταλείψει το Σαν Σίρο είναι ο 21χρονος επιθετικός Πάτρικ Κουτρόνε, για τον οποίο είχε δείξει ενδιαφέρον η Γουλβς και θα μπορούσε να φέρει άλλα 25 εκατ. Ο Κουτρόνε είναι ένας παίκτης ο οποίος μπορεί να «θυσιαστεί», για να έρθει στο Μιλάνο ο Ανχελ Κορέα της Ατλέτικο Μαδρίτης, τον οποίο θέλει ο νέος τεχνικός της Μίλαν, Μάρκο Τζιανπάολο. Μέσα στην εβδομάδα αναμένονται συναντήσεις με την ισπανική ομάδα για τον Κορέα, ενώ δεν αποκλείεται να συμπεριληφθούν στη λίστα των παικτών που ενδέχεται να παραχωρηθούν και οι Σούσο, Κεσί.


Στο καμηλοπάζαρο του Birqach – People & Ideas\nΠρωινό ξύπνημα, προορισμός το καμηλοπάζαρο του Birqach, 35χλμ.απόσταση από το Κάϊρο. Κανονικά έπρεπε να πάμε από τις 6 που ξεκινά το παζάρι αλλά και στις 8 ελπίζω ότι θα προλάβουμε. Αδειοι δρόμοι λόγω Παρασκευής, διαδρομή μιας ώρας μέσα από χωματόδρομους, υπαίθρια παζάρια, λαχανικά, ψάρια,φρούτα, αγορά γαϊδουριών, χασάπικα με τεμαχισμένες καμήλες ή και ολόκληρα σφάγια. Διασταυρωνόμαστε με φορτηγάκια με 2-3 καμήλες αγορασμένες, σημάδι ότι είμαστε στο σωστό δρόμο. Οι καμήλες του συγκεκριμένου παζαριού έρχονται από το Σουδάν και τη Σομαλία και έχουν περπατήσει αποστάσεις πολλών χιλιομέτρων για να φτάσουν μέχρι την Αίγυπτο. Το ταξίδι της μεταφοράς τους οδικώς, με τραίνα ή πλοίο διαρκεί συνολικά γύρω στις 40 μέρες. Απ’αυτό και μόνο τα ζώα που φτάνουν μέχρι εδώ είναι τα πιο εύρωστα. Είναι χαρακτηριστικό ότι στα χωράφια γύρω από την είσοδο βλέπεις -και βασικά μυρίζεις- την αποφορά από τις ψόφιες καμήλες, είναι αυτές που δεν άντεξαν.\nΤο παζάρι γίνεται κάθε Παρασκευή, είναι το μεγαλύτερο της Αιγύπτου και διακινούνται γύρω στις χίλιες καμήλες. Η τιμή τους διαμορφώνεται γύρω στις 10.000 λίρες ( 1.200 ευρώ περίπου) με εξαίρεση τη λευκή καμήλα που η τιμή της διαμορφώνεται ψηλότερα χάρη στο τρίχωμά της. Μέσος όρος ζωής τους είναι τα 15 χρόνια, συνήθως όμως τις σφάζουν γύρω στα 7. Τα ζώα, με δεμένα τα δυο πόδια για να μην μπορούν να τρέξουν, πλειοδοτούνται με πολλές φωνές τόσο από τους αγοραστές όσο και από τους πωλητές. Αυτοί τα χτυπούν με στυλιάρια, όσο πιό πολύ τσαντίζεται η καμήλα τόσο πιο πολύ ανεβαίνει η τιμή της! Επίσης η θυμωμένη καμήλα δείχνει τα δόντια της και μια γερή οδοντοφυία ανεβάζει κι άλλο την τιμή της. Ο συνοδός μας προτείνει να ανέβουμε σε μια στέγη για να δούμε το θέαμα εκ του ασφαλούς αλλά εμείς προτιμούμε να περπατήσουμε προσεκτικά ανάμεσά τους. Η οργισμένη καμήλα γίνεται επικίνδυνη και μπορεί να σε δαγκώσει η απλά να σε ποδοπατήσει.\nΔεν είναι ακριβώς το μέρος για ρομαντικούς φιλόζωους και αγνούς οικολόγους. Τους ελάχιστους τουρίστες που φτάνουν μέχρι εδώ τους χαρατσώνουν κανονικά με εισιτήριο ( μόνο οι ξένοι πληρώνουν) και extra τιμή για χρήση φωτογραφικής μηχανής. Α, ο τύπος που μας συνόδευσε υποχρεωτικά μέσα στο παζάρι ( ευγενέστατος και με καλούτσικα αγγλικά) είχε και ένα καλάσνικωφ στον ώμο!\nΟ χάρτης του Καββαδία\n27.08.15, 12:21 P\nΣτα χρόνια του καλού ή τέλος πάντων καλύτερου ελληνικού εκπαιδευτικού συστήματος, είχα μάθει στο Νηπιαγωγείο για την «κάμηλο την δρομάδα» και την «κάμηλο την βακτριανή». Η πρώτη, με τον έναν «ύβο», τη μια καμπούρα δηλαδή, όπως λέει το όνομά της διασχίζει τους δρόμους της ερήμου Σαχάρας και ζει στην Αφρική ενώ η δεύτερη με τους δύο ύβους ζει στην Ασία και πήρε το όνομά της από την ιστορική περιοχή της Βακτριανής στο Β.Αφγανιστάν.


Universal Blessing : ΜΗΝΥΜΑ ΤΩΝ ΑΡΚΤΟΥΡΙΩΝ 12/4/2015\nΚαλώς ήλθατε στην Άνοιξη, Αγαπητοί μας - πόσο γρήγορα αυτή η χρονιά φαίνεται να κινείται.\nΟ χρόνος όπως σας ήταν πάντα γνωστός είναι πλέον διαφορετικός, διότι καθώς η ενέργεια σας ανυψώνεται και εξελίσσεται έτσι και όλα τα χαρακτηριστικά της τρίτης διάστασης ανυψώνονται και εξελίσσονται. Ο χρόνος είναι απλά μια αναγκαία μέτρηση, ενώ ζείτε στην τρίτη διάσταση.\nΘέλουμε να συζητήσουμε την ενέργεια της σύγκρουσης. Η σύγκρουση είναι η εκδήλωση της δυαδικής / διαχωρισμένης συνείδησης.\nΟ καθένας επιδιώκει την εμπειρία της πληρότητας και της ολότητας, καθώς και να αγαπηθεί, γιατί είναι η μόνη πραγματικότητα, ο πραγματικός σας εαυτός, η ουσία του κάθε ζωντανού οργανισμού.\nΩστόσο, όσοι δεν καταλαβαίνουν αυτή την επιθυμία, την ερμηνεύουν με τρόπο που να έχει νόημα, σύμφωνα με το τρισδιάστατο σύστημα των πεποιθήσεών τους. «Αν φερθώ με έναν ορισμένο τρόπο, ντυθώ με έναν ορισμένο τρόπο, δείχνω με έναν ορισμένο τρόπο, κάνω πολλά χρήματα, τότε θα αγαπηθώ και θα είμαι αξιαγάπητος.»\nΠολλοί θα το επιδιώξουν μέσα από πολλαπλούς ερωτικούς συντρόφους, συγχέοντας την αγάπη με το σεξ. Όταν αυτό δεν φέρνει καμία πραγματική ικανοποίηση, κινούνται προς το επόμενο πρόσωπο, και το επόμενο, αναζητώντας πάντα την αίσθηση της ολότητας και της πληρότητας που μπορεί να βρεθεί μόνο μέσα τους.\nΥπάρχουν κάποιοι που αναζητούν την αγάπη και την αποδοχή δια της βίας - «Αν εγώ εξαλείψω αυτούς τους ανθρώπους που διαφωνούν με την αλήθεια, όπως την αντιλαμβάνομαι εγώ, τότε θα υπάρξει ειρήνη και όλα θα είναι τέλεια. Θα είμαι ένας ήρωας ».\nΤα συστήματα πεποιθήσεων που βασίζονται σε άκαμπτους κανόνες του σωστού και του λάθους, και υλοποιούνται από εγωικούς και μη αφυπνισμένους «ηγέτες» (όπως και οπαδούς), εδώ και χιλιάδες χρόνια έχουν πάντα ως αποτέλεσμα τον πόνο, την ταλαιπωρία, ακόμη και τον θάνατο σε όσους διαφωνούν μαζί τους. Αυτό που λαμβάνει χώρα στη Μέση Ανατολή δεν είναι νέο, είναι πολύ, πολύ παλιό και η ευθύνη δεν ανήκει σε μια θρησκεία και μόνο.\nΚΑΝΕΝΑ σύστημα πεποιθήσεων στη Γη δεν είναι η "μία και μόνη αληθινή διδασκαλία". Όλες οι διδασκαλίες είναι απλά ερμηνείες της αλήθειας. Η Αλήθεια ρέει μόνο από μέσα όταν ένα άτομο είναι πνευματικά έτοιμο να την παραλάβει.\nΠολλοί εξελιγμένοι δάσκαλοι κατά τη διάρκεια των αιώνων έχουν λάβει την καθαρή Αλήθεια, αλλά δεν ήταν σε θέση να τη μεταδώσουν σε πάρα πολλούς, γιατί αυτοί με την λιγότερο εξελιγμένη συνείδηση, δεν ήταν σε θέση να κατανοήσουν πλήρως τι ήταν αυτό που διδάσκονταν. Εξαιτίας αυτού, σχημάτισαν έννοιες, αυτού που διδάσκονταν, τοποθετώντας την αλήθεια στο προσωπικό τους σύστημα πεποιθήσεων, και στη συνέχεια την οργάνωναν αυτή. Η Αλήθεια δεν μπορεί ποτέ να είναι οργανωμένη ή να έχει χαθεί μεταξύ εκείνων που δεν είναι έτοιμοι.\nΥπάρχει ένα παλιό ρητό, "Αν μπορείτε να το ονομάσετε, ή να το δείτε, αυτό δεν είναι ΑΥΤΟ" (If you can name it, or see it, that is not IT) γιατί η Θεϊκή Συνειδητότητα δεν μπορεί ποτέ να κατανοηθεί από το μυαλό. Αυτός είναι ο σκοπός του διαλογισμού, να μετακινήσει τον αναζητητή πέρα από το σχεδιαστικό, προγραμματιστικό, απασχολημένο, ανθρώπινο μυαλό.\nΗ μία και μοναδική Αλήθεια είναι "ΕΓΩ ΕΙΜΑΙ", λόγια για τα οποία ο Διδάσκαλος Ιησούς θανατώθηκε από μια μη-αφυπνισμένη κοινωνία που αδυνατούσε να κατανοήσει το πραγματικό νόημα αυτών των ιερών λέξεων.\nΣτην πραγματικότητα, δεν υπάρχει σωστό και λάθος, απλώς κάθε ψυχή παλεύει να ξυπνήσει μέσα από τις εμπειρίες της τρίτης διάστασης. Δεν λέμε ότι δεν υπάρχει ανάγκη για φυλακές γιατί υπάρχουν κάποιοι που χρειάζονται χρόνο μακριά από την κοινωνία για να σκεφτούν για τις ενέργειές τους και οι οποίοι δεν είναι σε θέση να μάθουν από τους υψηλότερους τρόπους. Λέμε, πως η τιμωρία δεν πρέπει ποτέ να εναπόκειται με γνώμονα το εγώ σε σωματική, συναισθηματική ή διανοητική σκληρότητα από εκείνους που πιστεύουν ότι λόγω της "ορθότητάς" τους οι άλλοι αξίζουν ό,τι αυτοί τους κάνουν.\nΠολλά από αυτά που βλέπετε στη Μέση Ανατολή αντιπροσωπεύουν την εκδήλωση πολύ αρχαίων ενεργειών που τώρα έρχονται στην επιφάνεια και εκτίθενται. Η βία δεν λύνει τίποτα, ούτε μπορεί ποτέ να οδηγήσει σε πραγματική ειρήνη, γιατί η βία είναι μια αυτο-διαιωνιζόμενη ενέργεια, ένα μάθημα που οι περισσότερες κυβερνήσεις έχουν ακόμη να μάθουν.\nΠροσπαθήστε να μην στέκεστε στα θέματα της βίας που γνωρίζετε, γιατί αυτό τροφοδοτεί απλά ενέργεια σε αυτά. Το έργο σας, επειδή έχετε επιλέξει να εξελιχθείτε και να προχωρήσετε σε μια Άνευ Όρων Αγάπη, είναι να την ζήσετε.\nΖήστε την Αγάπη σε κάθε φαινομενικά ασήμαντη στιγμή της ημέρας σας. Η Αγάπη είναι η δραστηριότητα της συνείδησης της ενότητας και δεν έχει σημασία πόσο μικρή ή μεγάλη είναι η δραστηριότητα – το χάϊδεμα ενός σκύλου, το άνοιγμα μιας πόρτας, το να δίνεις ένα χαμόγελο ή μια ενθαρρυντική λέξη, ενώ βρίσκεστε στο κέντρο της καρδιάς.\nΑυτά τα φαινομενικά μικρά πράγματα είναι η ύπαρξη της Αγάπης και καθώς μαθαίνετε να ζείτε με αυτό τον τρόπο, θα έλξετε στον εαυτό σας περισσότερους και μεγαλύτερους τρόπους έκφρασης της Αγάπης. Όλα ξεκινούν με ένα βήμα - η ζωή της πνευματικής επίγνωσης δεν θα πέσει στην αγκαλιά σας χωρίς προσπάθεια και πρακτική.\nΗ κοινωνία, στο πέρασμα του χρόνου έχει γεμίσει με επαίνους ακόμη και με θέωση τους «μεγάλους» του ανθρώπινου κόσμου - καλλιτέχνες, ηθοποιούς, μουσικούς, πολεμιστές, επιστήμονες, συγγραφείς, θρησκευτικούς και πολιτικούς ηγέτες, κλπ. Αυτό είναι καλό, αλλά τα επιτεύγματά που ερμηνεύονται μόνο από το τρισδιάστατο σημείο αναφοράς δεν προσθέτουν περισσότερο Φως στον κόσμο και συχνά απλώς τροφοδοτούν τον εγωισμό.\nΤούτου λεχθέντος, πολλοί από τους «μεγάλους» του κόσμου, ήταν και είναι, πολύ εξελιγμένες ψυχές, μερικοί από άλλα αστρικά συστήματα υψηλότερων διαστάσεων, οι οποίοι έχουν επιλέξει να ενσαρκωθούν στη Γη, προκειμένου να συμβάλουν στην ανύψωση της συνείδηση της ανθρωπότητας σε αυτή την ισχυρή περίοδο μέσω της εργασίας τους.\nΕσείς είστε εκείνοι που θα αλλάξετε τον κόσμο, Αγαπημένοι. Κάθε κομμάτι Φωτός που ρέει από σας προσθέτει στη Συμπαντική συνείδηση του κόσμου, και σε κάποιο σημείο η ισορροπία θα ανατραπεί. Το Φως της επίγνωσης αυξάνεται αλματωδώς τώρα, καθώς πολλοί αφυπνίζονται στη δική τους, καθώς και όλων των άλλων, Αληθινή Φύση τους. Αυτό που κάνει κάποιος σε έναν άλλο, το κάνει στον Εαυτό του γιατί δεν υπάρχει παρά μόνο Ένας. Αυτή η συνειδητοποίηση εκ μέρους της πλειοψηφίας είναι αυτό που θα τερματίσει τις συγκρούσεις στον κόσμο.\nΜπορεί να φαίνεται σαν ο κόσμος να αυξάνεται χειρότερα, αντί να αφυπνίζεται, αλλά αυτό οφείλεται στο γεγονός ότι τα ζητήματα που ήταν άγνωστα μέχρι τώρα από τους περισσότερους, τώρα εκτίθενται. Πράγματα που κρατήθηκαν κρυφά από εκείνους που στέκονταν επωφελούμενοι από αυτά, ή τα απολάμβαναν, έρχονται τώρα στην επιφάνεια, κάτι που είναι ο λόγος για τον οποίο είναι τόσο σημαντικό αυτή τη στιγμή να χρησιμοποιήσετε τη διαίσθησή σας σχετικά με ό,τι παρουσιάζεται σε σας από τα μέσα μαζικής ενημέρωσης.\nΥπάρχουν εκείνοι που δεν θέλουν να γνωρίζετε για ορισμένα πράγματα και γι 'αυτό προσπαθούν να αφαιρούν τις αναφορές ή να δαιμονοποιούν άτομα πίσω από τις εκθέσεις. Έχετε εξελιχθεί πολύ πέρα από την τυφλή αποδοχή του ο,τιδήποτε μπορείτε να διαβάσετε ή να ακούσετε, σε αυτό το σημείο, αλλά είναι πολύ εύκολο να γλιστρήσετε πίσω αναμφισβήτητα. Αυτό ισχύει και για τις διοδεύσεις (channellings) επίσης, έτσι ώστε να μάθετε να ακούτε και να εμπιστεύεστε τη διαίσθησή σας, γιατί όσα διαβάζετε δεν είναι πάντα από το υψηλότερο επίπεδο.\nΟι εκθέσεις βοηθούν να αλλάξει και να καθαρίσει η τυφλή αποδοχή από εκείνους οι οποίοι εξακολουθούν εμπλέκονται στο τριτοδιάστατο σύστημα πεποιθήσεων. Υπάρχουν πολλοί που εξακολουθούν να πιστεύουν ό,τι τους λένε από οποιονδήποτε που κατέχει μια θέση αρχής, είτε είναι στην σφαίρα της ιατρικής, της θρησκείας, των «ειδικών», ή της κυβέρνησης. Στείλτε ευγνωμοσύνη όταν κάτι εκτίθεται αντί να περνάτε σε αρνητικές σκέψεις για το θέμα το ίδιο.\nΤα πάντα που λαμβάνουν χώρα στη Γη αυτή τη στιγμή είναι ένα μέρος της διαδικασίας Αναλήψεως και το μέρος σας είναι να ζήσετε προς τα έξω την υψηλότερη επίτευξη της συνείδησης της Αλήθειας σας. Να είστε καλοί πολίτες του κόσμου – να ψηφίζετε και να ενημερώνεστε, αλλά να το κάνετε με την καθοδήγηση της διαίσθησης σας, επιτρέποντας στον εαυτό σας να καθοδηγείται στον υποψήφιο που αντικατοπτρίζει καλύτερα το υψηλότερο Φως αγνοώντας το ρητορικό σενάριο που έχει προσεκτικά σχεδιαστεί για να πει στους ανθρώπους αυτό που θέλουν να ακούσουν.\nΕίστε στη Γη για να συμμετάσχετε στη διαδικασία της Αναλήψεως, της ανθρωπότητας και της Γης, όχι μόνο για να κάθεστε πίσω σε μια κατάσταση διαλογισμού ψέλνοντας ΟΜ. Στο παρελθόν, ένα άτομο θα μπορούσε μόνο να συνεχίσει με ασφάλεια την πνευματική ζωή μέσα από την είσοδο του σε ένα μοναστήρι ή σε απομόνωση - ακόμα και τώρα αυτό είναι κατάλληλο για μερικούς - αλλά οι περισσότεροι από εσάς ήρθατε σε αυτή την ενσάρκωση για να είστε ένα ενεργό μέρος αυτής της διαδικασίας.\nΗ ζωή δεν είναι μια παθητική εκδήλωση. Το να ζείτε πνευματικά είναι η δραστηριότητα του να ζείτε προς τα έξω από το κέντρο σας σε κάθε περίπτωση, ανεξάρτητα από το τι μπορεί να πιστεύουν οι άλλοι. Το να ζείτε την κατάσταση της επίτευξης της συνείδησής σας είναι το μόνο που απαιτείται. Η Αλήθεια δεν μπορεί πλέον να είναι απλά μια συνομιλία σε δείπνο ή ενδιαφέρουσες ιδέες που τοποθετούνται στο πίσω μέρος του μυαλού, ενώ συνεχίζετε να ζείτε τη ζωή ως συνήθως.\nΤο να ζείτε ενεργά, δεν σημαίνει ότι θα πρέπει να φωνάζετε την αλήθεια όπως την ξέρετε από τις ταράτσες, ή να προσπαθείτε να πείσετε τους πάντες στον κύκλο σας για να δουν τον κόσμο όπως εσείς - αυτό σημαίνει ότι θα αρχίσετε να ΤΟ ΖΕΙΤΕ και να ΕΙΣΤΕ ΑΥΤΟ και αυτή μπορεί να είναι μια πολύ μυστική και σιωπηλή δραστηριότητα. Το Φως σας θα συντάξει κοντά σας όσους είναι έτοιμοι να ακούσουν τι έχετε να πείτε, αλλά εν τω μεταξύ θα σκουπίζετε το πάτωμα, θα πηγαίνετε στην εργασία σας, θα μαγειρεύετε, θα κουρεύετε το γκαζόν – θα συνεχίζετε να κάνετε καθημερινά πράγματα, αλλά από ένα υψηλότερο επίπεδο συνειδητοποίησης.\nΕάν η εργασία σας είναι στον κόσμο ως δάσκαλος της Αλήθειας, θα καθοδηγηθείτε, όταν έρθει η κατάλληλη στιγμή. Συχνά θα νιώσετε την ανάγκη για κάτι νέο, αλλά η ενέργεια δεν είναι ακόμη σε θέση για να εκδηλωθεί, οπότε μην αποθαρρύνεστε.\nΟι περισσότεροι διαπιστώνουν ότι αυτό που ήδη κάνουν επεκτείνεται και αυξάνεται σε νέους και υψηλότερους τρόπους. Αυτό ισχύει ιδιαίτερα για ορισμένους θεραπευτές όλων των μεθόδων που βρίσκουν τις πρακτικές τους να εξελίσσονται σε περιοχές και με λύσεις που ποτέ δεν γνώριζαν πως υπήρχαν.\nΌταν μια ψυχή ανοίγει στο να διδάσκεται από μέσα, πολλοί υψηλότεροι και καλύτεροι τρόποι μπορούν να κατέβουν (downloaded) από εξελιγμένα Όντα της άλλης πλευράς. Αυτό ισχύει για τη μουσική, την ιατρική, την τέχνη, ο,τιδήποτε... Όταν αυτά τα πράγματα έρχονται μόνο από το ανθρώπινο μυαλό, ποτέ δεν είναι νέα ή δημιουργικά. Υπάρχουν μερικοί μεγάλοι συνθέτες που απλά άκουσαν και έγραψαν.\nΠροσπαθήστε να μην καταδιώκετε κάποια ιδέα για το τι σημαίνει «πνευματικό», γιατί αυτό αποτελεί απλώς μια ιδέα που μπορεί να κατέχετε σχετικά με το τι είναι η πνευματικότητα και τι δεν είναι. Ποτέ μην ξεχνάτε ότι κάθε δράση και κάθε ανάσα που παίρνετε είναι μια Θεία δραστηριότητα.\nΟ τρισδιάστατος κόσμος στην αναζήτηση και τον ορισμό αυτού που καθορίζει το μεγαλείο (στην πραγματικότητα την αναζήτηση για την πληρότητα και την ολότητα), έχει προκαλέσει σε πολλές αγαπημένες ψυχές να χάσουν την καρδιά τους, πιστεύοντας ότι ήταν ανάξιες και ανέλπιδες.\nΠοτέ μην ξεχνάτε ότι από τη στιγμή που θα δεσμευτείτε για το πνευματικό ταξίδι, είστε στο δρόμο σας. Μπορεί να οδηγηθείτε σε ένα βιβλίο ή σε μια τάξη καθώς νέες κατευθύνσεις ξεδιπλώνονται για εσάς, αλλά σε γενικές γραμμές οι περισσότεροι βρίσκεστε τώρα πέρα από το να τα «χρειάζεστε», εκτός από την απόλαυση της πνευματικής ανάγνωσης ή ως υπενθυμίσεις.\nΕίστε έτοιμοι να διδάσκεστε από μέσα σας, εμπιστευτείτε το αυτό. Είναι ο λόγος που ήρθατε.\nΕίμαστε η Ομάδα των Aρκτούριων.\nΤο παρόν άνωθεν σύμβολο (ΑΩ) εκτός της επιπρόσθετης γραμματοσειράς (ARCTURIANS) δεν αποτελεί προϊόν φαντασίας, αλλά είναι το ακριβές έμβλημα που έχουν δει όλοι όσοι έχουν επισκεφτεί το Αρκτούριο Μητρικό Σκάφος «ΑΘΗΝΑ» το οποίο βρίσκεται εδώ και δεκαετίες στο Ηλιακό μας Σύστημα.\nΚΑΝΑΛΙ ΕΠΑΦΗΣ: Marilyn Raffaele\nΑναρτήθηκε από Aristandros Andromedios στις 1:03 μ.μ.


ΌΧΙ της κυβέρνησης στο δικαίωμα ψήφου για τους Έλληνες του εξωτερικού! | GR-NEWS\nGR-NEWSΕΙΔΗΣΕΙΣΕΛΛΑΔΑΌΧΙ της κυβέρνησης στο δικαίωμα ψήφου για τους Έλληνες του εξωτερικού!\nΚαμία διαβεβαίωση επί της ουσίας δεν έδωσε ο Πάνος Σκουρλέτης στη Νέα Δημοκρατία ότι θα έρθει άμεσα τροπολογία με την οποία θα δίνεται δικαίωμα ψήφου τους Έλληνες που βρίσκονται στο εξωτερικό.\nΤην ίδια ώρα όμως εξαπέλυσε σφοδρή επίθεση στη Νέα Δημοκρατία λέγοντας ότι υπεκφεύγει και δεν θέλει επί της ουσίας να ψηφίσει την κατάτμηση της Β’ Περιφέρειας Αθήνας γιατί είναι όμηρος βαρονιών.\nΕίναι υπερώριμο το αίτημα και καμία δικαιολογία δεν μπορεί να σταθεί που να το συσχετίζει με άλλα θέματα. Είστε φοβικός κ. Βορίδη, τι γίνεται; Υπάρχουν βαρονίες εντός του κόμματός σας; Αναφέρομαι στις πολιτικές βαρονίες. Η στάση σας είναι στάση υπεκφυγής και κάνετε το χατίρι σε στελέχη σας που ακούω σε ραδιοφωνικούς σταθμούς να μην θέλουν το σπάσιμο της Β’ Αθήνας.\nΟ υπουργός εσωτερικών έκανε λόγο για «αμαρτωλές σκέψεις και πρακτικές» από την πλευρά της Νέας Δημοκρατίας και κάλεσε τον κ. Βορίδη να μην επιχειρήσει – βάσει οποιουδήποτε προσχήματος – να υπεκφύγει και να μην ψηφίσει την κατάτμηση της δεύτερης περιφέρειες της Αθήνας.\nΜάλιστα ο κ. Σκουρλέτης επέκρινε τη Νέα Δημοκρατία γιατί «επί τόσους μήνες δεν έφερε μία ρύθμιση για το θέμα της ψήφου των Ελλήνων του εξωτερικού» και πρόσθεσε πως απαιτείται η λύση μιας σειράς ζητημάτων προκειμένου να εξασφαλιστεί το αδιάβλητο της εκλογικής διαδικασίας.\nΘεοδωράκης: Όποιος δεν θέλει να ζυμώσει δέκα μέρες κοσκινίζει.


Το Αφηρημένο Blog: Η μεγάλη ταλαιπωρία για τον «Μεγάλο Περίπατο» της Αθήνας\nΑποτελεί τεράστια πρόκληση για την Αθήνα το σχέδιο «Μεγάλος Περίπατος» που ανακοίνωσε ο δήμαρχος της πόλης κ. Κώστας Μπακογιάννης. Είναι τόσο μεγάλη που απλώς ελπίζουμε ότι μελετήθηκε επαρκώς, όχι μόνο σε ό,τι αφορά την κίνηση των αυτοκινήτων αλλά και σε ό,τι αφορά τις αντιδράσεις που κάθε μεγάλη αλλαγή επιφέρει. Γιατί οι κατεστημένες συνήθειες δύσκολα αλλάζουν.\nΧθες, δεύτερη ημέρα των κυκλοφοριακών ρυθμίσεων που τέθηκαν σε εφαρμογή στην οδό Πανεπιστημίου στο πλαίσιο της αστικής ανάπλασης για τον «Μεγάλο Περίπατο» της Αθήνας και η ταλαιπωρία συνεχίστηκε. Συγκεκριμένα, όπως διαβάζουμε στην "Καθημερινή", από το βράδυ της προηγούμενης Κυριακής στην οδό Πανεπιστημίου έχουν τοποθετηθεί κώνοι οι οποίοι αποκλείουν την κυκλοφορία σε οχήματα στις δύο δεξιές λωρίδες (από το Σύνταγμα προς την Ομόνοια).\nΦωτογραφίες επάνω και αριστερά: Τι κι αν η μισή Πανεπιστημίου αποκλείστηκε για τα Ι.Χ.; Αυτό δεν αφορά τους διαδηλωτές, οι οποίοι παγίως επιδιώκουν την ταλαιπωρία των οδηγών και επιβατών οχημάτων. Οι διαδηλωτές της ΠΟΕΔΗΝ επέλεξαν χθες να πορευθούν στο κομμάτι της Πανεπιστημίου που είναι ελεύθερο για την κυκλοφορία των οχημάτων, επιτείνοντας ακόμα περισσότερο τα κυκλοφοριακά προβλήματα στο κέντρο της πόλης.\nΗ πρώτη λωρίδα, στην Πανεπιστημίου, από το πεζοδρόμιο βάφεται πράσινη και θα αποδοθεί στους πεζούς εντός των επομένων ημερών.\nΗ δεύτερη κατά σειρά θα διαμορφωθεί σε ποδηλατόδρομο. Όμως, η λωρίδα που δημιουργείται για ποδηλάτες οδηγεί στο ... πουθενά. Συνδέει το Σύνταγμα με την Ομόνοια και μετά, τι;\nΣτην τρίτο και εναπομένον μέρος του κεντρικού αυτού δρόμου θα κινούνται αποκλειστικά τα λεωφορεία. Τα αυτοκίνητα έτσι έχουν περιοριστεί σε δύο λωρίδες στην οδό που συνδέει την πλατεία Συντάγματος με την πλατεία Ομονοίας. Το συνεχές μποτιλιάρισμα είναι έτσι δεδομένο. Μπορεί το φιλόδοξο σχέδιο για έναν «Μεγάλο Περίπατο» στην Αθήνα έχει πολλά θετικά στοιχεία, όμως ο περιορισμός της κυκλοφορίας στον μοναδικό δρόμο με χαρακτηριστικά λεωφόρου που συνδέει ως κάθοδος το Σύνταγμα με την Ομόνοια, δεν είναι ένα από αυτά.\nΟ επικεφαλής της ομάδας που πραγματοποίησε τη μελέτη για τον «Μεγάλο Περίπατο» της Αθήνας, συγκοινωνιολόγος Γιώργος Γιαννής, ζητάει από τους πολίτες λίγες ημέρες υπομονή, καθώς δυστυχώς, όπως ανέφερε, η ταλαιπωρία συχνά είναι το τίμημα των μεγάλων αλλαγών. Οπως επισημαίνει, πάντως, καταγράφονται τα προβλήματα και υπάρχει η πρόθεση να αναζητηθούν οι καλύτερες δυνατές λύσεις.


Κινητο Oppo Reno3 128gb 8GB Dual SIM Blue GR - Κινητο τηλεφωνο (TEL.092781)\nΑρχική > Τηλεπικοινωνίες > Κινητά Τηλέφωνα > ΚΙΝΗΤΟ OPPO RENO3 128GB 8GB DUAL SIM BLUE GR\nCPU: Octa-core (2x2.2 GHz Cortex-A75 & 6x2.0 GHz Cortex-A55), GPU:PowerVR GM9446\nΟθόνη: 6.4'', AMOLED, 1080 x 2400\nCamera: Οπίσθια: 48MP(f1.8/PDAF)+13MP(f2.4)+8MP(f2.2) +2MP(f2.4) LED flash, HDR. Εμπρόσθια: 44MP(f2.4)\nΚΙΝΗΤΟ OPPO RENO3 128GB 8GB DUAL SIM BLUE GR (TEL.092781)\nΤο Oppo Reno3 έρχεται με μια οθόνη 6, 4 ιντσών με ανάλυση 1080 x 2400 px (αναλογία διαστάσεων 20: 9). Στο επάνω μέρος της οθόνης, βρίσκεται μια εγκοπή σε σχήμα σταγόνας. Το κινητό είναι εξοπλισμένο με οκταπύρηνο επεξεργαστή Mediatek Helio P90 με 8GB μνήμη RAM και 128GB εσωτερικό αποθηκευτικό χώρο.\nΗ κάμερα αποτελείται από κύριο αισθητήρα 48MP με f/1, 8 διάφραγμα, 13MP f/2, 4 (telephoto) με 2x optical zoom και 8MP F/2, 2 ultrawide cam. Υπάρχει επίσης ένας 2MP ασπρόμαυρος αισθητήρας βάθους. Στο μπροστινό μέρος φιλοξενείται ενας αισθητήρας 44MP με f/1, 8 διάφραγμα.\nΚΙΝΗΤΟ OPPO RENO3 128GB 8GB DUAL SIM BLUE GR TEL.092781 TEL.092781 OPPO OPPO ΚΙΝΗΤΟ ΤΗΛΕΦΩΝΟ Κατηγορία: ΚΙΝΗΤΟ ΤΗΛΕΦΩΝΟ •OPPO στην κατηγορία ΚΙΝΗΤΟ ΤΗΛΕΦΩΝΟ Το Oppo Reno3 έρχεται με μια οθόνη 6, 4 ιντσών με ανάλυση 1080 x 2400 px (αναλογία διαστάσεων 20: 9). Στο επάνω μέρος της οθόνης, βρίσκεται μια εγκοπή σε σχήμα σταγόνας. Το κινητό είναι εξοπλισμένο με οκταπύρηνο επεξεργαστή Mediatek Helio P90 με 8GB μνήμη RAM και 128GB εσωτερικό αποθηκευτικό χώρο. Η κάμερα αποτελείται από κύριο αισθητήρα 48MP με f/1, 8 διάφραγμα, 13MP f/2, 4 (telephoto) με 2x optical zoom και 8MP F/2, 2 ultrawide cam. Υπάρχει επίσης ένας 2MP ασπρόμαυρος αισθητήρας βάθους. Στο μπροστινό μέρος φιλοξενείται ενας αισθητήρας 44MP με f/1, 8 διάφραγμα. Την τροφοδδοσία του Oppo Reno3 αναλαμβάνει μια μπαταρία 4.025 mAh με τεχνολογία φόρτισης VOOC 3.0 με ισχύ 30W και για πλήρη φόρτιση χρειάζεται περίπου 75 λεπτά. Λειτουργικό Σύστημα:ANDROID 10CPU:Octa-core (2x2.2 GHz Cortex-A75 & 6x2.0 GHz Cortex-A55), GPU:PowerVR GM9446Μνήμη RAM:8 GBΕσωτερική μνήμη:128 GBΚάρτα μνήμης:microSDXCΟθόνη:6.4'', AMOLED, 1080 x 2400Ασύρματη επικοινωνία:Wi-Fi 802.11 a/b/g/n/ac, BT v5.0 A2DP/LEMobile Internet:2G, 3G, 4GCamera:Οπίσθια: 48MP(f1.8/PDAF)+13MP(f2.4)+8MP(f2.2) +2MP(f2.4) LED flash, HDR. Εμπρόσθια: 44MP(f2.4)Διαστάσεις (mm):160.2 x 73.3 x 7.9Βάρος (γραμ.):170Μπαταρία:4025mAh Li-Po Μη αποσπώμενηVideo:4K@30fpsJava:ΟχιGPS:ΝαίNFC:ΟχιΕιδοποιήσεις:MP3, WAV, ΔόνησηRadio:ΟχιFingerprint:ΝαίΕνσωματωμένοι Αισθητήρες:Εγγύτητας, Επιταχυνσιόμετρο, Γυροσκόπιο, Ψηφιακή πυξίδα, Δακτυλικού αποτυπώματοςΗμερομηνία κυκλοφορίας:3-2020Extra:H συσκευή διατίθεται με Ελληνική και Αγγλική Γλώσσα μενού, Dual Nano-SIM, Υποστήριξη GPS/A-GPS/GLONASS/GALILEO/BDS, Υποδοχή 3.5mm jack, Υποδοχή USB v2.0 Type-C 1.0 reversible connector, Fast battery charging 30W, Wi-Fi Direct, hotspot.2 χρόνια εγγύηση DOA 7 ημερών ΚΙΝΗΤΟ OPPO RENO3 128GB 8GB DUAL SIM BLUE GR


Στο Κάδρo | Το νεκροταφείο της «Columbia»\nΤο νεκροταφείο της «Columbia»\nΌταν βλέπεις τα κομμάτια σου σκορπισμένα, τότε αυτό είναι σημάδι της καταστροφής και του τέλους σου.\nΉταν το 1920, όταν η βρετανική δισκογραφική εταιρία, «Columbia», αποφασίζει να ανοίξει στούντιο στην Ελλάδα. Το 1930, εγκαινιάζετε το κτηριακό συγκρότημα της εταιρίας, στην λεωφόρο Ηρακλείου 127 της Ριζούπολης. Πρόκειται για έναν χώρο 14 στρεμμάτων. Το 1936 θα ανοίξει και το πρώτο στούντιο φωνοληψίας, το οποίο στην συνέχεα θα γίνει γνωστό ως «studio III».\nΑπό τον Δεκέμβριο του 1930 και έπειτα οι «Columbia» θα κυκλοφορήσει στην Ελλάδα εκατομμύρια δίσκους. Πολλοί από αυτούς θα εξαχθούν και στο εξωτερικό. Από τα στούντιό της θα περάσουν τα μεγαλύτερα ονόματα της Ελληνικής δισκογραφίας. Το «studio ΙΙΙ» θα γίνει η υπογραφή κάθε καλού δίσκου, κάθε καλού καλλιτέχνη.\nΔυστυχώς, το 1991 η βρετανική εταιρία αποφασίζει να κλείσει την έδρα της στην Ελλάδα. Αποφασίζει να κλίσει το κτίριο που για 60 και πάνω χρόνια πρωταγωνιστούσε στην ελληνική μουσική.\nΤο 2006 μόνο ένα από τα οκτώ κτήρια θα κηρυχτεί διατηρητέο. Όλα τα υπόλοιπα θα γκρεμιστούν. Μεταξύ των χαλασμάτων και το περίφημο «studio ΙΙΙ».\nΠριν από λίγες ημέρες είδα και πάλι στην τηλεόραση το τελευταίο κτήριο της «Columbia». Ποιο γκρεμισμένο ακόμα και από τα κατεδαφισμένα. Τωρινοί κάτοικοι του κτηρίου δεν είναι μεγάλα αστέρια της μουσικής, αλλά λαθρομετανάστες από διάφορα κράτη.\nΗ πόρτα της αίθουσας του αρχείου παραβιασμένη. Μόλις μπεις συναντάς μία απέραντη θάλασσα από ταινία. Κουβάρια από ταινίες που περιέχουν τις πρωτότυπες ηχογραφήσεις των μεγαλύτερων Ελλήνων μουσικών και τραγουδοποιών. Ταινίες που σε αυτές είναι γραμμένος ο μουσικός πολιτισμός της χώρας μας για πάνω από μισό αιώνα.\nΗ μόνη χρήση των ταινιών αυτών σήμερα είναι για σκοινί μπουγάδας, γέμισμα στρωμάτων ύπνου και χαρτί τουαλέτας. Χρήσεις που βολεύουν τους σημερινούς κατοίκους της «Columbia».\nΤο νεκροταφείο του ελληνικού πολιτισμού στην λεωφόρο Ηρακλείου στη Ριζούπολη.


Κορίτσια Για Σπίτι: Νοεμβρίου 2016\nστις 9:55 π.μ. 8 σχόλια:\nΛίγες μέρες πέρασαν από την προηγούμενη ανάρτησή μου και να που επανέρχομαι για να σας δείξω την πρόοδο που έκανα με τα απομεινάρια από τα χριστουγεννιάτικα υφάσματα.\nΣτην αρχή το πλάνο δεν ήταν καθόλου μεγαλεπήβολο, καθόλου οργανωμένο κι εξ αρχής μελετημένο !! Στην ουσία η ιδέα ήταν εντελώς...φλου: κόβεις τυχαία, συναρμολογείς τυχαία! Βέβαια, αυτό στην πλειοψηφία των δικών αποπειρών οδηγεί σε κάτι κιτς και μετά εκνευρίζομαι τόσο πολύ, απογοητεύομαι τόοοοοσο πολύ που μετά τα παρατάω και πάω παρακάτω.\nΑυτή τη φορά όμως θα ακολουθούσα αποφασιστικά ένα χρυσό κανόνα: δε θα μπέρδευα πολλά χρώματα μεταξύ τους. Έτσι άρχισαν οι πρώτοι πειραματισμοί και το πράγμα πήγαινε συμπαθητικά, οπότε σκέφτηκα να κάνω δύο χριστουγεννιάτικα σουπλά, ένα για τον Βασίλη κι ένα για μένα (εύκολη λύση). Το πράγμα προχωρούσε καλά οπότε κι άρχισαν να μου μπαίνουν διάφορες ιδέες για πειραματισμούς. Άλλωστε, μετά από τόσο pinterest βλέποντας κι αποθηκεύοντας τετράγωνα patchwork, οι εικόνες άρχισαν να αναδύονται μόνες τους από το ασυνείδητο μου (φάση Νιρβάνας ή Επιφοίτησης μάλλον είχα πάθει). Και είναι αλήθεια, αν δεν παίξεις με τα ρετάλια με τί θα παίξεις;;; Να λοιπόν πώς εξελίχθηκε ένα τετράγωνο.\n'Oλα άρχισαν με 9 μικρά ορθογώνια που τα έραψα μεταξύ τους. Μετά τους έβαλα τριγύρω λευκές λωρίδες για να το τονίσω και νόμιζα ότι θα τελείωνα εκεί.\nΑλλά ήθελα εδώ και καιρό να δοκιμάσω να παίξω με τετράγωνα που αποτελούνται από 2 διαφορετικά τρίγωνα (half-square triangle) και να φτιάξω μια σύνθεση που θυμίζει τα πανιά ανεμόμυλου (windmill block). Κι έτσι ξεπήδησαν τρεις ανεμόμυλοι με ριγέ και λευκά πανιά.\nΑλλά μην ξεχνάτε ότι δεν ακολουθούσα μετρήσεις οπότε το αρχικό τετράγωνο δεν μπορούσε να κουμπώσει με τους ανεμόμυλους. Συνέχισα με το παιγνίδι με τα τρίγωνα κι έτσι προέκυψαν οι 2 φάσες με τα πράσινα τρίγωνα και ράφτηκαν πάνω και κάτω από το αρχικό τετράγωνο. Μετά έραψα την αριστερή χριστουγεννιάτικη λωρίδα και την κόκκινη πουά και ήρθαν και κούμπωσαν και οι ανεμόμυλοι επιτέλους!\nΚι έτσι η ιδέα των σουπλά έσβησε σιγά σιγά κι άρχισαν να ξεπηδούν μεγαλεπήβολα σχέδια από μέσα μου. Γι' αυτό, που λέτε, μετρώ τη δική μου αντίστροφη μέτρηση!!!\nΣας αποχαιρετώ με μια γαλάζια χριστουγεννιάτικη καρδιά με την οποία θα επανέλθω στην επόμενη ανάρτησή μου!\nΦιλάκια και να έχετε μια όμορφη Κυριακή!\nστις 12:42 μ.μ. 4 σχόλια:\nστις 10:40 π.μ. 7 σχόλια:\nστις 5:41 μ.μ. 12 σχόλια:


ΖΩΔΙΑ Ιουλίου 19 2016 08:47\nΤοξότη, ίσως νιώθεις ανασφάλεια σήμερα λόγω των οικονομικών σου θεμάτων.\nΑν έχεις εργασιακά θέματα, σήμερα είναι η κατάλληλη ημέρα για να αναζητήσεις λύσεις, αλλά και να προωθήσεις τους επαγγελματικούς σου στόχους. Η Σελήνη βρίσκεται στον Αιγόκερω και το τρίγωνό της με τον Δία θα σε βοηθήσει να βρεις την αποδοχή που ψάχνεις από τους ανωτέρους σου και θα διευρύνει την επαγγελματική σου φήμη, αν έχεις δουλέψει σκληρά. Θα πρέπει να είσαι λίγο προσεκτικός/η, καθώς το τετράγωνο της Σελήνης με τον Ουρανό μπορεί να φέρει ξαφνικές αλλαγές, ακόμα και αν τα είχες προγραμματίσει όλα μέχρι τελευταίας λεπτομέρειας.\nΣήμερα είναι κατάλληλη για να διευρύνεις τις γνώσεις σου, καθώς η Σελήνη σχηματίζει τρίγωνο με τον Δία και βοηθάει οτιδήποτε έχει να κάνει με επιμορφωτικά θέματα. Μπορείς να ξεκινήσεις ένα σεμινάριο ή μια πιστοποίηση που θα σε ωφελήσει και στη δουλειά σου, ή ακόμα και μια ξένη γλώσσα. Το τετράγωνο που θα σχηματίσει η Σελήνη με τον Ουρανό το απόγευμα, μπορεί να φέρει καθυστερήσεις και αναβολές κυρίως σε ό,τι έχει να κάνει με τις μετακινήσεις σου, γι’ αυτό χρειάζεται υπομονή.\nΜπορεί να μην έχεις καλή διάθεση σήμερα, καθώς σε απασχολούν διάφορα προσωπικά και οικονομικά θέματα που έχουν μειώσει την ενέργεια και την αισιοδοξία σου. Η Σελήνη βρίσκεται στον Αιγόκερω και το τρίγωνο που σχηματίζει με τον Δία μπορεί να σου φέρει έκτακτα έσοδα που δεν περιμένεις, αλλά και μεγάλη τύχη σε αγοραπωλησίες ακινήτων. Το τετράγωνο της Σελήνης με τον Ουρανό μπορεί να σε κάνει απότομο/η και νευρικό/η, γι’ αυτό απόφυγε να ανοίξεις θέματα κυρίως με τους συνεργάτες και τους συνεταίρους σου, που ξέρεις πως είναι «κόκκινο πανί».\nΟι σχέσεις με τους συνεργάτες και το σύντροφό σου είναι αυτές που θα σε απασχολήσουν σήμερα, καθώς νοιάζεσαι πολύ για τη γνώμη που έχουν για εσένα. Η Σελήνη βρίσκεται στον Αιγόκερω και το τρίγωνό της με τον Δία θα φέρει νέες κερδοφόρες συνεργασίες και γνωριμίες. Είναι μια καλή ημέρα για να υπογράψεις συμβόλαια και να κλείσεις συμφωνίες. Από την άλλη, το τετράγωνο της Σελήνης με τον Ουρανό μπορεί να φέρει ξαφνικές παρεξηγήσεις, καθώς οι αντιδράσεις και από την πλευρά σου και από την πλευρά των άλλων μπορεί να είναι υπερβολικές.\nΣήμερα το άγχος που έχεις για να προλάβεις τις υποχρεώσεις σου θα σε καταβάλει ψυχολογικά, αλλά και σωματικά. Η Σελήνη βρίσκεται στον Αιγόκερω και το τρίγωνο που σχηματίζει με τον Δία θα βοηθήσει να αναγνωριστούν οι προσπάθειές σου και σε επαγγελματικό, αλλά και σε προσωπικό επίπεδο. Το τετράγωνο της Σελήνης με τον Ουρανό μπορεί να φέρει καθυστερήσεις σε προγραμματισμένα ραντεβού σου και σε λοιπές δουλειές σου που θα σε εκνευρίσουν, ή να σε φορτώσει με έκτακτες υποχρεώσεις που θα σε βγάλουν εκτός προγράμματος.\nΗ Σελήνη εξακολουθεί να βρίσκεται στο φιλικό ζώδιο του Αιγόκερου και όχι μόνο σου επιτρέπει να ασχοληθείς με τα χόμπι σου, αλλά σου το επιβάλει, καθώς η δημιουργικότητά σου είναι στα ύψη. Ασχολήσου με οτιδήποτε σου αρέσει και είναι πολύ πιθανό να καταφέρεις να αποκτήσεις επιπλέον εισόδημα μέσα από αυτή την ενασχόληση, αρκεί να δραστηριοποιηθείς. Το τετράγωνο της Σελήνης με τον Ουρανό μπορεί να σου δημιουργήσει υπερβολικές φιλοδοξίες και ένα διάχυτο εκνευρισμό, αλλά σίγουρα θα καταφέρεις να ισορροπήσεις.\nΟποιοδήποτε θέμα και αν προκύψει σήμερα κυρίως με την οικογένεια σου, θα έχεις τον τρόπο για να καταφέρεις να το διευθετήσεις. Η Σελήνη βρίσκεται στον Αιγόκερω και το τρίγωνο που σχηματίζει με τον Δία θα σου χαρίσει εύνοια, αλλά και την ικανότητα να ξεγλιστράς και να διαχειρίζεσαι δύσκολες καταστάσεις με ευκολία. Το τετράγωνο της Σελήνης με τον Ουρανό μπορεί να δημιουργήσει τριγμούς στα οικογενειακά θεμέλια και παραπάνω εντάσεις, αν δε βάλεις νερό στο κρασί σου.\nΑν έχεις κατά νου συζητήσεις, συναντήσεις, επαγγελματικά ραντεβού και επαφές με κόσμο, σήμερα είναι η κατάλληλη ημέρα να τα πραγματοποιήσεις. Η Σελήνη βρίσκεται στον Αιγόκερω και το τρίγωνό της με τον Δία σε κάνει επικοινωνιακό/η, δημοφιλή και φέρνει νέους ανθρώπους στη ζωή σου, που θα αποδειχθούν πολύ χρήσιμοι, είτε σε επαγγελματικές είτε σε προσωπικές υποθέσεις. Θα χρειαστεί να είσαι προσεκτικός/η καθώς το τετράγωνο της Σελήνης με τον Ουρανό μπορεί να δημιουργήσει νευρικότητα και λάθος χειρισμούς στην οδήγηση.\nΊσως νιώθεις ανασφάλεια σήμερα λόγω των οικονομικών σου θεμάτων, γι’ αυτό θα προσπαθήσεις να τακτοποιήσεις τις εκκρεμότητες. Η Σελήνη βρίσκεται στον Αιγόκερω και το τρίγωνο που πραγματοποιεί με τον Δία μπορεί να φέρει αύξηση στα εισοδήματά σου μέσα από μια επαγγελματική προαγωγή ή εξέλιξη. Παρόλα αυτά, πρέπει να είσαι προσεκτικός/η, γιατί το τετράγωνο της Σελήνης με τον Ουρανό μπορεί να σου βάλει τρικλοποδιές και να προκύψουν αλλαγές της τελευταίας στιγμής, που θα σε βγάλουν εκτός εαυτού.\nΗ διάθεσή σου θα είναι κυμαινόμενη σήμερα, ανάλογα με τα ερεθίσματα που δέχεσαι από τους γύρω σου, αλλά και λόγω δικών σου ψυχικών διεργασιών. Η Σελήνη εξακολουθεί να βρίσκεται στο ζώδιό σου και το τρίγωνο που θα σχηματίσει με τον Δία θα σε κάνει δημοφιλή και αγαπητό/η σε όλους, παρόλα τα σκαμπανεβάσματα. Ενδέχεται να προκύψουν νέες συνεργασίες και γνωριμίες, που θα σου φανούν πολύ χρήσιμες! Από την άλλη, το τετράγωνο της Σελήνης με τον Ουρανό μπορεί να δυναμιτίσει την ατμόσφαιρα από τη μια στιγμή στην άλλη και να σου προκαλέσει εσωτερικές αναταραχές!\nΣήμερα η διαίσθησή σου κρούει τον κώδωνα του κινδύνου και σε προειδοποιεί, αλλά κι εσύ θα πρέπει να την ακούσεις. Η Σελήνη βρίσκεται στον Αιγόκερω και το τρίγωνο που θα σχηματίσει με τον Δία θα σου χαρίσει τύχη και θα σου φέρει αυτά που επιθυμείς, ακόμα και με λιγοστή προσπάθεια. Από την άλλη, το τετράγωνο της Σελήνης με τον Ουρανό μπορεί να σε αγχώσει ακόμα και για τα πιο απλά πράγματα και να σε κάνει πολύ νευρικό/η, αν δεν καταφέρεις να διαχειριστείς τη συναισθηματική σου ταραχή.\nΜπορείς να εκμεταλλευτείς στο έπακρο την ημέρα για να συναναστραφείς με κόσμο, να μιλήσεις μπροστά σε κοινό, να ασχοληθείς με συλλόγους στους οποίους δραστηριοποιείσαι και φυσικά να βρεθείς με τους φίλους σου. Η Σελήνη βρίσκεται στον Αιγόκερω και το τρίγωνό της με τον Δία θα σε βοηθήσει όχι μόνο να εκφράσεις τις ιδέες και τις απόψεις σου, αλλά και να βρεις τους απαραίτητους συμμάχους. Χρειάζεται να προσέχεις, καθώς το τετράγωνο της Σελήνης με τον Ουρανό μπορεί να χαλάσει λίγο το ιδανικό τοπίο με μικροεντάσεις, που αν δεν τις διαχειριστείς σωστά, θα γίνουν μεγάλες.


Για μένα όλα είναι πολύπλοκα απλά: ΤΟ ΤΡΑΙΝΟ ΤΗΣ ΧΑΛΑΡΩΣΗΣ\nΤΟ ΤΡΑΙΝΟ ΤΗΣ ΧΑΛΑΡΩΣΗΣ\nΠάρε μία κάρτα απεριορίστων διαδρομών για το Relaxation City: διώξε το άγχος και χτίσε τους μυς σου. Σπάσε τα δεσμά από το στρες που σε πνίγει με τη μυστική συνταγή που συνδυάζει γιόγκα και ασκήσεις ενδυνάμωσης.\nΗ γιόγκα από μόνη της μπορεί να μη σε ψήνει. Οταν συνδυάζεται, όμως, με ασκήσεις που οδηγούν στο χτίσιμο ενός υγιούς σώματος, τότε μπορείς να βρεις κάποιο ενδιαφέρον. Αυτός ο συνδυασμός αποκαλείται Woyo, το υβρίδιο των αρχιγραμμάτων Workout Yoga. «Ο στόχος είναι να αποκτήσεις δύναμη, ευλυγισία και αντοχή» λέει ο Ντάνιελ Ράμσποτ, ένας από τους ελάχιστους δασκάλους Woyo στη Γερμανία, που σου δείχνει πώς να τα καταφέρεις στις σημαντικότερες ασκήσεις. Και πού θα μπορούσε να βρει καλύτερο μέρος για να καταπολεμήσει το άγχος από ένα ναό του άγχους: τον υπερσύγχρονο σιδηροδρομικό σταθμό του Βερολίνου.\nΕδώ δεν θα γυμνάσεις κάποιους μυς μεμονωμένα. Θα μάθεις να κάνεις καλύτερα αυτό που σε κρατάει στη ζωή: να αναπνέεις. Παράλληλα θα γυμνάζεις ταυτοχρόνως με το σώμα σου και το πνεύμα σου. Ο Ράμσποτ υπόσχεται ότι «δεν χρειάζονται παρά μερικές ημέρες ασκήσεων για να πιάσει κάποιος το νόημα: να κινείται πιο αρμονικά και να αναπνέει ήρεμα και σταθερά».\nΟι ασκήσεις θα γίνουν παιχνιδάκι για σένα και το καλύτερο είναι ότι το άγχος και οι αρνητικές σκέψεις εξαφανίζονται. Οταν αυτοσυγκεντρωθείς στις κινήσεις, στις στάσεις του σώματος και στην αναπνοή σου, η ρουτίνα της καθημερινότητας θα αποτελέσει παρελθόν.\nΟι ασκήσεις-στάσεις της διαδρομής προς την ηρεμία είναι αλληλένδετες: «Εχουν διαφορετικές λειτουργίες, αλλά σε προετοιμάζουν η μία για την άλλη, ενώ άλλες σε κάνουν πιο δυνατό, άλλες σου δίνουν όγκο, άλλες απλώς σε χαλαρώνουν ή φέρνουν ισορροπία στο σώμα» υποστηρίζει ο Γερμανός δάσκαλος του Woyo. Γι' αυτό ακολούθησε τη σωστή σειρά. Ξεκίνα από τις εύκολες ασκήσεις και στη συνέχεια προσπάθησε τις πιο περίπλοκες. Σημαντικό είναι να αναπνέεις σωστά. Εισπνοές κι εκπνοές από τη μύτη. «Δεν είναι στόχος να διαλύσεις το σώμα σου ούτε να υποστείς εξαρθρώσεις. Αν έχεις πρόβλημα με μία άσκηση, μπορείς να την κάνεις πιο εύκολη χρησιμοποιώντας κάποιο βοήθημα είτε απλοποιώντας την» λέει ο έμπειρος γυμναστής και προτείνει να ακολουθείς το πρόγραμμα τουλάχιστον δύο φορές την εβδομάδα - πάντα ξυπόλητος για να κάνεις το πέλμα σου πιο δυνατό! Οταν τα καταφέρεις, θα δεις το τρένο του άγχους να φεύγει προς την αντίθετη κατεύθυνση.\n1. Διάταση ποδιού\nΓια αρχάριους: Ξάπλωσε με την πλάτη και πιάσε έναν ιμάντα. Βάλε το δεξί πέλμα σου στov ιμάντα και τράβα ελαφρώς το μηρό προς το σώμα.\nΕναλλακτικη για προχωρημένους: Tέντωσε τον ιμάντα ανάμεσα στο κεφάλι και το πέλμα. Το κεφάλι πρέπει να κρατιέται χαλαρά στο αέρα (μην το πιέζεις στο πάτωμα). Οσο πιο κοντός είναι ο ιμάντας τόσο πιο πολύ θα τεντωθεί ο μηρός σου. Ασε τα χέρια σου δίπλα στο σώμα σου με τις παλάμες να κοιτάνε προς τα πάνω.\nTip: Κρατάς το βλέμμα σου ευθεία μπροστά. Δέκα αναπνοές για κάθε επανάληψη, μετά κάνεις την άσκηση στον άλλο μηρό. Τέντωσε και τους δύο μηρούς το ίδιο χρονικό διάστημα. Οι αρχάριοι μπορούν να λυγίσουν λίγο το πόδι. Η άσκηση γίνεται πιο εύκολη αν λυγίσεις και το άλλο πόδι (το γόνατο σε γωνία 90°).\nΑποτελέσματα: Ιδανική για ζέσταμα, καθώς τεντώνονται οι οπίσθιοι μηριαίοι - είναι τέλεια για αθλητές αλλά και για όσους κάνουν καθιστική ζωή.\n2. Χτίσε το πόδι σου\nΑ. Αρχική θέση: Ξάπλωσε με την πλάτη και τα χέρια στο πάτωμα - τα δύο πέλματα να κοιτάνε μπροστά. Βάλε το ένα πέλμα πάνω σε δύο τούβλα και άσε το άλλο πόδι ελεύθερο. Σήκωσε τη λεκάνη. Το γόνατο του ποδιού που πατάει στα τούβλα είναι σε γωνία 90°.\nΒ. Τελική θέση: Τέντωσε το ελεύθερο πόδι με μικρές κινήσεις προς τα πάνω κρατώντας τους ώμους σου κολλημένους κάτω. Συνέχισε να πιέζεις με δύναμη προς τα πάνω τη λεκάνη. Δώσε προσοχή στη σωστή αναπνοή: εκπνοή στο τέντωμα, εισπνοή στο κατέβασμα του ποδιού. Σε όλη τη διάρκεια της άσκησης κράτα τη λεκάνη σηκωμένη.\nTip: 10-15 επαναλήψεις (πάνω-κάτω) ανά πόδι. Πριν αλλάξεις πόδι, χαλάρωσε με μερικές αναπνοές. Μη βάλεις τίποτα κάτω από το κεφάλι.\nΑποτελέσματα: Ενδυναμώνει τους μυς του κορμού και των ποδιών. Βοηθάει σε προβλήματα στη μέση.\nΑ. Αρχική θέση: Ξάπλωσε ανάσκελα και λύγισε τα πόδια. Σφήνωσε μία μπάλα ανάμεσα στα γόνατα και σήκωσε τα πόδια από το πάτωμα. Κράτα τα γόνατα λυγισμένα και γείρε προς τα δεξιά. Οι ώμοι παραμένουν στο πάτωμα, το δεξί χέρι πίσω από το κεφάλι, το αριστερό τεντωμένο προς τα πίσω.\nΒ. Τελική θέση: Τέντωσε προς τα πάνω το αριστερό χέρι και τη δεξιά γάμπα. Κράτα τη γάμπα σταθερή κάνοντας μικρές κινήσεις και πίεσε με το χέρι προς το ταβάνι (εκπνοή κατά την πίεση προς τα πάνω, εισπνοή κατά την κάθοδο του χεριού).\nTip: 10-15 επαναλήψεις προς κάθε πλευρά. Πριν αλλάξεις κατεύθυνση, χαλάρωσε λίγο με αναπνοές ξαπλωμένος.\nΑποτελέσματα: Η άσκηση φτιάχνει τους κοιλιακούς, ενώ προετοιμάζει τον κορμό του σώματος για ασκήσεις σε όρθια θέση και ασκήσεις που απαιτούν στροφές.\n4. Υπτια θέση\nΘέση: Οκλαδόν, οι πατούσες να ακουμπούν η μία την άλλη και τα γόνατα να δείχνουν προς τα έξω. Γείρε το σώμα προς τα πίσω ενώνοντας ελαφρώς τα γόνατα (προσοχή στη μέση σου), ξάπλωσε, χαλάρωσε.\nTip: Κράτα τα πέλματα ενωμένα.\nΑποτελέσματα: Χαλαρώνει και γυμνάζει τους κοιλιακούς μυς, ανοίγει τη λεκάνη σου και προετοιμάζει για ασκήσεις σε όρθιες θέσεις.\n5. Πλάγια κάμψη\nΓια αρχάριους: Στάσου με το αριστερό πόδι προς τα εμπρός και το δεξί προς τα πίσω (στάση βηματισμού). Δίπλα στο μπροστινό πόδι (αριστερό) τοποθέτησε ένα τούβλο. Γύρνα το πίσω πόδι (δεξί) 90° προς τα έξω. Κατά την εκπνοή λύγισε το μπροστινό πόδι κάνοντας γωνία 90° και βάλε το αριστερό χέρι πάνω στο τούβλο. Γύρνα το σώμα σου προς τα δεξιά και τέντωσε το δεξί χέρι προς το ταβάνι (το βλέμμα σου πρέπει να ακολουθεί το τεντωμένο χέρι σε όλη τη διάρκεια της άσκησης).\nΕναλλακτικη για προχωρημένους: Αντί να στηριχτείς στο τούβλο, στηρίξου στο πάτωμα - αυτό απαιτεί μεγαλύτερο τράβηγμα.\nTip: Κράτα κάθε επανάληψη για 5-15 αναπνοές, μετά στάσου όρθιος και είσπνευσε εντατικά, χαλάρωσε λίγο και άλλαξε πόδι. Η πατούσα του τεντωμένου ποδιού πρέπει να ακουμπά το πάτωμα.\nΒαθμός δυσκολίας: ***\nΑποτελέσματα: Δυναμώνει τον κορμό, τα πόδια μέχρι και τα κόκαλα, τραβάει στήθος και ώμους, επιταχύνει την ισορροπία.\nΑ. Αρχική θέση: Κάνε ένα μεγάλο βήμα, ρίξε το βάρος στο μπροστινό πόδι και τέντωσε το δεξί πόδι προς τα πίσω. Εκπνευσε, τοποθέτησε δύο τούβλα (ύψους περίπου 40 εκατοστών το καθένα) μπροστά από το αριστερό πόδι και άσε το σώμα σου να πέσει με τεντωμένα χέρια πάνω σε αυτά. Το δεξί πόδι παραμένει τεντωμένο προς τα πίσω.\nΒ. Τελική θέση: Τέντωσε τα χέρια προς τα εμπρός. Το κεφάλι παραμένει στην ίδια ευθεία με το σώμα, το βλέμμα προς τα κάτω.\nTip: Κάθε επανάληψη διαρκεί 5-10 αναπνοές και μετά αλλάζεις πόδι. Κράτα την κοιλιά σφιγμένη και τη λεκάνη ίσια. Επίσης, το πόδι στήριξης να είναι ελαφρώς λυγισμένο. Πριν αλλάξεις θέση, στάσου ίσια και χαλάρωσε με μερικές αναπνοές.\nΑποτελέσματα: Βασική άσκηση, δυναμώνει τα πόδια, τον κορμό και όλους τους μυς των κλειδώσεων, εξαιρετική για όσους αντιμετωπίζουν προβλήματα στις αρθρώσεις.\nΘέση: Γονάτισε, ρίξε τον κορμό αργά προς τα εμπρός μέχρι το κεφάλι να ακουμπήσει το στρώμα και άσε τους ώμους να πέσουν.\nTip: Μείνε ακίνητος για 5-10 αναπνοές. Στην περίπτωση που νιώσεις πρόβλημα στους σπόνδυλους, στήριξε το κεφάλι σου σε ένα τούβλο.\nΑποτελέσματα: Χαλαρώνει τη σπονδυλική στήλη, τους γοφούς, την πλάτη, τον αυχένα. Είναι γνωστή και ως «Ο ήρωας που κοιτάει προς τα κάτω».\nΑναρτήθηκε από Μάνος Μιχαλίτσης στις 11:28


"Έχω εμβολιαστεί για να προστατεύσω εμένα και την οικογένειά μου", είπε ο "Greek Freak" στο πλαίσιο της media day των Μιλγουόκι Μπακς\nΗ preseason των Μιλγουόκι Μπακς ξεκίνησε με τη media day και φυσικά κεντρικό πρόσωπο ήταν ο Γιάννης Αντετοκούνμπο.\nΚατά τη διάρκεια της συνέντευξης Τύπου, ο MVP των τελικών της περσινής περιόδου ρωτήθηκε για τα εμβόλια και η απάντησή του ήταν ξεκάθαρη:\n«Ήθελα να προστατεύσω εμένα και την οικογένειά μου, οπότε ναι. Έχω εμβολιαστεί. Για μένα ήταν η καλύτερη επιλογή. Να είμαι ασφαλής μαζί με την οικογένεια μου. Από εκεί και πέρα κάνεις ό,τι θέλεις και ό,τι σε κάνει να νιώθεις άνετα με την οικογένειά σου».\nΓια τον τραυματισμό του: «Νιώθω καλά, αλλά θα κάνω όπως πάντα την θεραπεία μου. Όπως πάντα. Δεν υπάρχει βιασύνη. Αν νιώσω πάλι πόνο θα ακούσω το σώμα μου. Και θα το προστατεύσω. Έχω παίξει με πόνο, αλλά δεν είναι ώρα να ρισκάρω. Όμως νιώθω καλά τώρα σωματικά και πνευματικά. Αν ξυπνήσω και αύριο και νιώθω καλά, θα προπονηθώ, όπως θα προπονηθώ και φεύγοντας από εδώ».\nΓια την... τουρνέ με το τρόπαιο: «Με πόνεσε που μου το πήραν. Το είχα πάει σε ωραία εστιατόρια μαζί μου, αλλά έπρεπε να το επιστρέψω για την παρέλαση. Όμως, το ξαναπήρα πίσω για να το έχω στην Ελλάδα. Ήθελα να το δείξω στους φίλους μου, να το πάω στην Ακρόπολη, να το έχω με την οικογένειά μου. Να βγάζουμε φωτογραφίες. Ναι, το είχα για κάποιες μέρες, αλλά τώρα δεν το θέλω. Ανήκει στο παρελθόν».\nΓια την ευθύνη που τον βαρύνει μετά την κατάκτηση του τίτλου: «Το μόνο που σκέφτομαι αυτή τη στιγμή είναι να γίνομαι καλύτερος. Δεν σκέφτομαι τα MVP και τα πρωταθλήματα,αλλά μόνο πώς μπορώ να γίνω καλύτερος. Εάν τα καταφέρω, μόνο έτσι θα μπορέσω να φτάσω σε αυτούς τους στόχους. Έτσι έκανα σε όλη μου την καριέρα και γι' αυτό έφτασα εδώ. Όχι, δεν νιώθω να έχω βάρος στους ώμους μου. Σίγουρα απόλαυσα το πρωτάθλημα αλλά τώρα θέλω να γίνω καλύτερος. Έτσι θα έρθουν όλα».\nΓια την αποχώρηση του Τάκερ: «Ο Πι Τζέι έδωσε πολλά στην ομάδα. Σκληράδα, ηγετικά στοιχεία και σίγουρα θα μας λείψει. Ήταν μεγάλο μέρος του πρωταθλήματος. Όμως έχουμε παιδιά για να κάνουν το step up. Ο Θανάσης, ο Νταν, ο Χουντ. Έχουμε καλούς παίκτες οι οποίοι μπορούν να κάνουν τη δουλειά».\nΓια τη νέα σεζόν: «Θα προσπαθήσω να είμαι εγώ και να περάσω καλά. Θα συνεχίσω να κάνω αυτό που κάνω πάντα».\nΓια το ποσοστό στις βολές του στο Game 6 των τελικών: «Πρέπει να βάζω τις βολές. Για να κερδίζαμε αυτό το ματς έπρεπε να βάλω τις βολές. Και θα υπάρξουν κι άλλα μεγάλα ματς που θα χρειαστεί. Και αν πρέπει να επιλέξω κάτι στο παιχνίδι μου, αυτά είναι τα μπλοκ. Μου αρέσει να κυνηγάω όλες τις φάσεις. Μου αρέσει να έχω ενέργεια. Αυτά είναι τα δύο πράγματα που θα ήθελα να μεταφέρω και στη νέα σεζόν».\nΓια τον δεύτερο γιο του: «Πριν παίζαμε άμυνα ζώνης με την Μαράια ώστε να κλείσουμε τον Λίαμ. Σίγουρα τώρα θα αλλάζω περισσότερες πάνες, αλλά το απολαμβάνω. Και ελπίζω να κάνω περισσότερα παιδιά. Ήταν ένα φοβερό καλοκαίρι για μένα».\nΓια το αν μπορεί να πάρει δαχτυλίδι και στο μπέιζμπολ, αφού έχει πάρει μικρό μερίδιο μετοχών από τους Brewers: «Και δαχτυλίδι ΝΒΑ; Και δαχτυλίδι MLB; Θα είναι πολύ ωραίο. Τους εύχομαι τα καλύτερα. Όμως ναι, θα είναι πολύ ωραίο ένα ακόμα δαχτυλίδι».\nΟ Γιάννης Αντετοκούνμπο ξέρει να σουτάρει και τρίποντα (βίντεο)


In the mind of Harry Klynn: Τσίπρας: Να αντιπαρατεθούμε με το σύστημα διαπλοκής και διαφθοράς (βίντεο)\nΤσίπρας: Να αντιπαρατεθούμε με το σύστημα διαπλοκής και διαφθοράς (βίντεο)\n«Το Συνέδριό μας επιβεβαίωσε την πολιτική επιλογή να μην υποχωρήσουμε στις δυνάμεις του παλιού πολιτικού συστήματος και της οικονομικής ολιγαρχίας που επιδιώκουν την παλινόρθωσή τους», επισήμανε ο πρωθυπουργός Αλέξης Τσίπρας, στην ομιλία του στη συνεδρίαση της Κεντρικής Επιτροπής του ΣΥΡΙΖΑ.\n«Ο Κυριάκος Μητσοτάκης επιχείρησε να μπλοκάρει τη συγκρότηση του ΕΣΡ»\n«Δεσμευτική για την κυβέρνηση η όποια απόφαση του ΣτΕ, όμως δεν θα σωπαίνει»\nΟ κ. Τσίπρας έκανε παράλληλα λόγο για «όργιο τηλεοπτικών σταθμών που δεν έχουν πάρει άδεια και ασκούν πίεση». Αυτό δεν είναι απόπειρα επηρεασμού; ρώτησε.\n«Είναι ακραία ειρωνικό, αυτοί που έχουν κάνει επάγγελμα τις παρεμβάσεις στη δικαιοσύνη, που έχουν καταστρώσει μαζί με οργανωμένα συμφέροντα ένα όργιο παρεμβάσεων & τρομοκράτησης των δικαστών, να μας ασκούν κριτική. Έχουμε άποψη και δε θα σωπάσουμε: Το καθεστώς μη αδειοδότησης όπως κατ' επανάληψη έχει κρίνει το ίδιο το ΣτΕ είναι αντισυνταγματικό» πρόσθεσε.\n«Τώρα είναι η ώρα για οριστικές αποφάσεις για το χρέος»\nΑναφερόμενος στα ζητήματα της οικονομίας και ειδικότερα στο ζήτημα του χρέους, ανέφερε πως «η προσπάθεια σύγκρουσης με τα φαινόμενα της διαπλοκής βρίσκεται παράλληλα με την προσπάθεια για την έξοδο απο την κρίση σε ένα εξαιρετικά δύσκολο σημείο».\nΌπως είπε, πρέπει να προχωρήσουμε στον οδικό χάρτη που έχουμε συμφωνήσει χωρίς να επηρεαζομαστε από την προσπάθεια αποπροσανατολισμού μας, στο σχέδιό μας η χώρα το συντομότερο να απαλλαγεί από το καθεστώς της αυταρχικής αυτής επιτροπείας.\n«Τώρα είναι η ώρα να παρθούν οριστικές αποφάσεις σε ό,τι αφορά το ζήτημα του χρέους» τόνισε ο κ. Τσίπρας, επαναλαμβάνοντας πως «από την πλευρά μας έχουμε πράξει τα δέοντα».\nΖητώντας να συγκεκριμενοποιηθούν τα μέτρα για τη ρύθμιση του χρέους, υπογράμμισε πως δεν χωράνε περαιτέρω καθυστερήσεις. «Η δέσμευση πρεπει να δώσει σύντομα τη θέση της στην υλοποίηση» είπε.\nΟ Πρωθυπουργός δήλωσε πεπεισμένος «ότι βρισκόμαστε σε καλό δρόμο», ενώ επανέλαβε ότι είναι ανάγκη να ενταχθεί η χώρα στο πρόγραμμα ποσοτικής χαλάρωσης (QE) της ΕΚΤ.\nΣτο σημείο αυτό επιτέθηκε εκ νέου στον πρόεδρο της Ν.Δ., κάνοντας, μεταξύ άλλων λόγο, για ακραίους νεοφιλελεύθερους συνεργάτες του κ. Μητσοτάκη.\nΑναφερόμενος στα εργασιακά, ζήτησε την επαναφορά των συλλογικών διαπραγματεύσεων.\n«Όχι σε έκρηξη υποκειμενισμών σε αυτήν την κρίσιμη συγκυρία»\nΣε ό,τι αφορά τα εσωκομματικά, τόνισε ότι πρέπει να δημιουργήσουμε ένα ενιαίο πολιτικό κέντρο που θα δίνει τον τόνο στις μάχες που έχουμε να δώσουμε.\nΖήτησε μάλιστα «να τελειώνουμε με τις αυτονομήσεις» λέγοντας όχι σε έκρηξη υποκειμενισμών σε αυτήν την κρίσιμη συγκυρία, καθώς και σε έναν πλαστο διχασμο κόμματος - κυβέρνησης.\nΠρόσθεσε ότι «το κόμμα μας να αποτελέσει το κέντρο του πολιτικού αγώνα, να αναβαθμιστούν τα όργανα».\nPosted by Harry Klynn at 9:46:00 μ.μ.


ΤΟ ΣΠΗΛΑΙΟ ΤΟΥ ΛΩΛΟΥ - GRDiscovery\nΟ Λώλος, όµως κίνησε. Όλη την ημέρα, πολεµούσε να σπάσει το λιθάρι, αλλά τίποτα. Πεισµωµένος, έπεσε να κοιµηθεί. Πριν πέσει, άκουσε από το βάθος µια απόκοσµη φωνή, να του λέει να φύγει. Δεν της έδωσε όµως σηµασία, ούτε και φοβήθηκε. Αποσταµένος όπως ήτανε, τον πήρε αµέσως ο ύπνος. Την άλλη µέρα, δοκίµασε να σηκωθεί. Σαν να τον είχανε όµως αλυσοδεµένο στην γη. Σερνάµενος, έφτασε στην πλάκα. Ήτανε κοµµατιασµένη και παραµερισµένη. Δυο µερόνυχτα έµεινε έτσι. Οι συγχωριανοί του, ανησύχησαν και πήγαν να τον βρούν.\nΈρευνα, Βασίλης Δεληβέρης (ερευνητής)\nΕτικέτες:IndexΒασίλης ΔεληβέρηςΚαραϊσκάκηςκρησφύγετοσπήλαιο Λώλουσπηλιές


Λαχανοσαρμάδες με καπνιστό λουκάνικο | Κουζίνα | Bostanistas.gr : Ιστορίες για να τρεφόμαστε διαφορετικά\nτου Νίκου Μορόπουλου 12 Ιανουαρίου 2016 • Συνταγές • λαχανοντολμάδες, σαρμάδες, λαχανοσαρμάδες, καπνιστό λουκάνικο, σως ολλανταίζ, sauce hollandaise, μαγιονέζα, βούτυρο, λεμόνι, ξύδι, αρωματικά\nΟι σαρμάδες αποτελούν ιδιαίτερα αγαπημένο πιάτο στη Βόρεια Ελλάδα, τα δε Χριστούγεννα τους βρίσκουμε σε κάθε σπίτι. Σήμερα μαγειρεύω λαχανοσαρμάδες με καπνιστό λουκάνικο. Στα ελληνικά έχουμε δύο σχετικές λέξεις για πιάτα που γίνονται με τυλιχτά φύλλα. Σαρμάς και ντολμάς. Και οι δύο λέξεις είναι τουρκικής προέλευσης. Ο σαρμάς προέρχεται από το ρήμα sarmak που σημαίνει τυλίγω ενώ ο ντολμάς προέρχεται από το ρήμα doldurmak που σημαίνει γεμίζω.\nΟ ντολμάς, λοιπόν, είναι κάτι το γεμιστό, όπως τα γεμιστά κολοκυθάκια, ή οι γεμιστές ντομάτες, παρόλον ότι εμείς χρησιμοποιούμε την λέξη για τους σαρμάδες. Είναι ενδιαφέρον να αναφέρω ότι στα τούρκικα η λέξη ντολμάς χρησιμοποιείται και για τα γεμιστά μύδια, καλαμάρια και ούτω καθεξής. Υπάρχει και η συναφής λέξη γιαπράκια, από την τουρκική λέξη yaprak που σημαίνει «φύλλο». Στην Ελλάδα την χρησιμοποιούμε κυρίως για ντολμαδάκια με αμπελόφυλλα για τα οποία χρησιμοποιούμε και τη λέξη γιαλαντζί, που και αυτή είναι τούρκικη, yalancı, και σημαίνει «ψεύτικα», επειδή δεν έχουν μέσα κρέας. Αν θέλω, λοιπόν, να κυριολεκτήσω, σήμερα μαγειρεύω λαχανο-σαρμάδες και όχι λαχανο-ντολμάδες. Αν δε λαλήσω στην νοπιολαλιά της Βόρειας Ελλάδας, απλά σαρμάδες.\nΤο πιάτο είναι πολύ διαδεδομένο στις χώρες της Βαλκανικής και της Κεντρικής Ευρώπης. Στη Ρουμανία το πιάτο ονομάζεται sarmales. Οι Πολωνοί αποκαλούν τους λανανο-σαρμάδες μικρά περιστέρια, gołąbki. Οι Τσέχοι και οι Σλοβάκοι τους ονοματίζουν holubky, ενώ οι Σέρβοι και οι Κροάτες τους αποκαλούν sarma. Στην Βουλγαρία λέγονται sarmi. Στην Ουγγαρία τον 17ο και τον 18ο αιώνα ήταν πολύ διαδεδομένο το γνωμικό «Το λάχανο και το κρέας είναι το έμβλημα της Ουγγαρίας». Οι λαχανοντολμάδες λέγονται toltott kaposzta και είναι αγαπητοί σε όλες τις κοινωνικές τάξεις.\nΑπλοποιώντας τα πράγματα, θα έλεγα ότι υπάρχουν δύο σχολές για τη συνταγή του λαχανο-ντολμά. Η μία είναι «ξανθή» και η άλλη «κοκκινομάλλα». Η «κοκκινομάλλα» βάζει ντομάτα και ενίοτε και πάπρικα ενώ η ξανθή δεν χρησιμοποιεί ντομάτα και πάπρικα. Οι κοκκινομάλλες συνταγές συνήθως σερβίρονται με κρέμα γάλακτος ενώ οι ξανθές με αυγολέμονο. Οι ελληνικές συνταγές είναι κατά κανόνα ξανθές ενώ τα Βαλκάνια και η Κεντρική Ευρώπη είναι κοκκινομάλλες.\nΗ σημερινή συνταγή είναι «ξανθή» και έχει και κάτι για να τονίσει αυτό το χαρακτηριστικό: αντί για το παραδοσιακό «αυγολέμονο» της ελληνικής ξανθής, η σημερινή συνταγή σερβίρει τους λαχανο-σαρμάδες με μια υπέροχη γαλλικής ή/και ολλανδικής προελεύσεως σάλτσα, τη σως ολλανταίζ. Ενώ όλες σχεδόν οι συνταγές έχουν κύριο συστατικό το χοιρινό κρέας, κομμένο ή σε κιμά με ρύζι, με βόειο κιμά, καπνιστό λουκάνικο, μπέικον, ανάλογα με την παραλλαγή, η συνταγή που μαγειρεύω σήμερα έχει μόνο καπνιστό λουκάνικο, καστανό ρύζι (με τη φλούδα του), κρεμμύδι, σκόρδο, μαϊντανό και ολίγη καυτερή πιπεριά τσίλι. Μια άλλη σημαντική συνιστώσα της συνταγής είναι η ετοιμασία του λάχανου.\nΟι «νότιες» συνταγές απλά το βαπτίζουν σε καυτό νερό, που μπορεί να έχει και λίγο αλάτι, ενώ οι «βόρειες» προσθέτουν και λίγο ξύδι στο νερό. Υπάρχουν και οι πιο μερακλίδικες εκδοχές, που συναντάμε και στη Ρουμανία και τη Βουλγαρία, που τα λάχανα είναι τουρσί (αρμιά). Εγώ βρίσκομαι κάπου στη μέση, δηλαδή βάζω λίγο ξύδι στο νερό που ζεματάω το λάχανο ενώ μου αρέσει και η εκδοχή με το τουρσί.\nΤέλος, σε ό,τι αφορά τη γέμιση, βάζω πολύ κρεμμύδι με μαϊντανό και μία καυτερή πιπεριά τσίλι ενώ έχω σταθερή προτίμηση στο καστανό ρύζι που έχει τον φλοιό του. Είναι πεντανόστιμο και δεν λιώνει.\nΤο τύλιγμα του σαρμά είναι όλα τα λεφτά. Απαιτεί μια ισορροπία ανάμεσα στο φύλλο και τη γέμιση. Η δική μου ισορροπία είναι προς το λάχανο, βλέπω δηλαδή τη γέμιση σαν συνοδευτικό του λάχανου που είναι το κύριο συστατικό.\nΗ σως ολλανταίζ αποτελεί την έκπληξη και την πεμπτουσία του πιάτου! Είναι μια «ζεστή», πυκνόρρευστη μαγιονέζα που γίνεται σε μπεν μαρί με βούτυρο, λεμόνι ή ξύδι και ολίγα αρωματικά. Δύο σαρμαδάκια στο πιάτο, με λοφίο σως ολλανταίζ και φύγαμε! Συνοδεύω με μερλό και απολαμβάνω!\nΥ.Γ.: Αν μπορέσετε να σταματήσετε στα δύο σαρμαδάκια, παρακαλώ πολύ να μου γράψετε, περιγράφοντας τον τρόπο με τον οποίο το καταφέρατε.\nΩραια ιδεα.Τυχαινει να εχουμε ,ως δωρο,Λασιθιωτικα λουκανικα καπνισμενα με αλαδανια.(cistus ladaniferous).\nΘα προβω το ταχυτερο στην εφαρμογη.Το μη αποφλοιωμενο ρυζι θα θελη,υποθετω ,πολυ χρονο παραπανω βρασιματος.\nΠω Πω!!!! Τι λιχουδιά είναι αυτή; Θησαυρός! Και θα πηγαίνει εξαιρετικά με την χρυσή ολλανταίζ.\nΣχετικά με το ρύζι, άν είναι φετεινής εσοδείας δεν χρειάζεται πολύ παραπάνω απο το κανονικό. Το κλαύτερο είναι να κάνετε μια δοκιμή, με το ρύζι που αγοράσετε, να δείτε προς τα που πηγαίνει το χρονόμετρο. Άν υπερβαίνει ο χρόνος τα 40 λεπτά, καλύτερα να προσθέσετε το ρύζι στο μίγμα αφού προηγούμενα το έχετε σιγοβράσει για το χρονικό διάστημα που υπερβάινει τα 40 λεπτά.


Επιλογές ενοικίασης αυτοκινήτου στο Χάντσβιλ Διεθνές από 29 €/ημέρα\nΣυγκρίνετε τις επιλογές ενοικίασης αυτοκινήτου στο Χάντσβιλ Διεθνές\nΑνεξάρτητα από το εάν πετάτε προς Χάντσβιλ Διεθνές για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Χάντσβιλ Διεθνές. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Χάντσβιλ Διεθνές θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Χάντσβιλ Διεθνές. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Χάντσβιλ Διεθνές, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Χάντσβιλ Διεθνές πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Χάντσβιλ Διεθνές θα σας τo ζητήσουν για να σας επιτρέψουν να φύγετε.\nΠληροφορίες για Χάντσβιλ Διεθνές\nΣύγκριση πτήσεων προς Χάντσβιλ ΔιεθνέςΑναζήτηση πτήσεων\nΣύγκριση ξενοδοχείων σε ΧάντσβιλΑναζήτηση ξενοδοχείων


Σ.Κουζινόπουλος:Έτσι αντιγράφουμε τον κ.Μαυρομάτη!! ~ ΤΣΟΥΝΑΜΙ\nΣ.Κουζινόπουλος:Έτσι αντιγράφουμε τον κ.Μαυρομάτη!!\n4/21/2014 07:28:00 μ.μ. Αρθρα No comments\nΜια σοβαρή καταγγελία διατύπωσε τις τελευταίες μέρες ο υποψήφιος δήμαρχος κ.Γιάννης Μαυρομάτης τόσο εναντίον μας, όσο και κατά της δημοτικής παράταξης «Συμπολιτεία Θερμαϊκού» της οποίας ηγούμαστε: Ότι τον… αντιγράφουμε. Ότι «αντιγράφουμε πλήρως τις ιδέες, τις προτάσεις, τις δράσεις και τις πράξεις του Γ.Μαυρομάτη και της παράταξης «Θερμαϊκός – Νέα Πορεία» για το οδικό και συγκοινωνιακό δίκτυο», όπως αναφέρει στο επίσημο site του συνδυασμού του.\nΠρέπει να το παραδεχθούμε: Όντως τον αντιγράφουμε. Γιαυτό και δεχόμαστε να μας μαστιγώσει δημόσια στο λιμάνι της Ν.Μηχανιώνας, εκεί που θα έφερνε το …. «δωρεάν πετρέλαιο» από τη Λιβύη του Καντάφι», όπως έταζε στις προηγούμενες εκλογές.\nΜια και έγινε αναφορά στη συγκεκριμένη μελέτη της Πολυτεχνικής Σχολής του ΑΠΘ υπό τον καθηγητή Τσώχο, πρέπει να πούμε ότι όπως αναφέρονταν σ΄αυτή:


Russian Circles – Afformance – Caspian – Against the silence\nPosted by againstthesilence on 27 November 2013 27 June 2015\nΒλέποντας το εξώφυλλο αντιλαμβάνεσαι πως βρίσκεσαι στα γνωστά χωράφια του ορχηστρικού/κιθαριστικού ήχου. Διαβάζεις και το όνομα της μπάντας και θυμάσαι πως τους ξαναπέτυχες τότε που έψαχνες κάτι νέο στον χώρο αλλά τα αρκετά μεταλλικά τους μέρη σε κρατούσαν σε μια απόσταση αναπνοής. Ξεκινά λοιπόν ο δίσκος και είναι σαν να ακούς μια νέα μπάντα με το ακουστικό intro να οδηγεί απότομα σε ένα ευέλικτο ορυμαγδό που όμως δεν βγάζει κάτι το επιδεικτικά τεχνικό. Ναι, οι τρεις τους ξέρουν να βαρούν τα όργανα τους σε τέτοιο βαθμό που απορείς πως γεμίζουν τόσο πολύ τον ήχο τους, αλλά εδώ δεν μιλάμε μόνο για αυτό. Για την ακρίβεια πρόκειται για την αισθαντικότητα και την γοητεία της συνθετικής γραφής τους η οποία καθώς συναντά την αρκετή πλέον εμπειρία τους ως μπάντα, παράγει μικρά θαύματα. Τι να γράψεις για το ας πούμε ρεφρέν του “1777” που σε αφήνει αποσβολωμένο. Για την ευστοχία των λεπτομερειών του δίσκου, για την μετέωρη ευθύτητα των σκληρών στιγμών που θυμίζουν Year Of No Light σε πιο μαζεμένο και sludge ύφος. Τέλος τι να γραφτεί για την λικνιζόμενη ομώνυμη σύνθεση που κλείνει την ακρόαση μας και έχει την άσφαλτη Chelsea Wolfe στο μικρόφωνο. Σίγουρα το να αναφέρεις το Animals των Pink Floyd ως βασική επιρροή του δίσκου, είναι μάλλον προτέρημα, αλλά ο ίδιος ο πλούτος του Memorial είναι αυτόφωτος.\nAfformance – Affection (name your price)\nΣαν να μην έφτανε το φετινό τους ep, οι φορμαρισμένοι Αθηναίοι επέλεξαν να κυκλοφορήσουν μια συλλογή με ακυκλοφόρητα τους κομμάτια και remix τα οποία καλύπτουν ολόκληρη την δημιουργική τους περίοδο ως μπάντα. Μια κίνηση που σπανίζει στην ημεδαπή μουσική πραγματικότητα όπου η κάθε κυκλοφορία μιας και μόνο δουλειάς απαιτεί ιώβεια υπομονή και λεόντεια δύναμη. Δεν είναι όμως μόνο αυτό. καθώς η μπάντα πετυχαίνει το ακόμη πιο σπάνιο να κερδίσει την απόλυτη σχεδόν συνοχή μέσω ενός υλικού που βγήκε ως ιδέα σε διαφορετικές περιόδους. Ακούγοντας το Affection κάλλιστα το θεωρείς ως μια σοδειά νέου τους υλικού. Αποφεύγοντας για άλλη μια φορά τα κακώς κείμενα της εγχώριας παραγωγής σε θέματα ήχου, βάζουν αρκετά ηλεκτρονικά στοιχεία σε ορισμένες τους συνθέσεις θυμίζοντας λίγο τους Misuse στο April. Σε αυτό βοηθάνε και τα remix πάνω σε συνθέσεις του πρόσφατου ep τους που υπάρχουν εδώ. Με όλα αυτά, πάλι φτάνουν σε ένα γλυκό post που το ατού του είναι η ουσιαστική μελωδικότητα του και οι μικρές εκπλήξεις που επιφυλάσσει όπως το μοναδικό κομμάτι με στίχους ή το θορυβώδες και καταλυτικό φινάλε.\nCaspian – Hymn For The Greatest Generation (triple crown records)\nΗ ταχύτητα των γεγονότων και των αποριών που γεννιούνται από αυτά είναι τέτοια που πάλι ακολουθούμε την συγκεκριμένη μπάντα από πίσω. Πρώτον, πως αποφάσισαν να βγουν για περιοδεία ακριβώς αμέσως μετά τον θάνατο του νεαρού μπασίστα τους; Δεύτερον, τι δουλειά έχουν να σαπορτάρουν τους HIM; Τρίτον, πως έτυχε να παίζουν ξανά στα ευρωπαϊκά εδάφη με τους Defeater που δεν ταιριάζουν στον ήχο, δείχνοντας ίσως τον δρόμο που μας επιφυλάσσουν οι συνεργασίες του μέλλοντος;\nΜε αυτά τα περίεργα ερωτήματα βέβαια θα ξεχάσουμε την νέα τους κυκλοφορία που αποτελείται από τρεις νέες συνθέσεις, ένα demo και δυο remix από το περσινό τους δίσκο. Τα νέα κομμάτια δεν αποτελούν απολειφάδια από το παρελθόν αλλά είναι εντελώς φρέσκα βγάζοντας κάτι ίσως περισσότερο λυρικό από ότι η μπάντα μας έχει συνηθίσει. Μεγάλη θετική έκπληξη είναι το δεύτερο κομμάτι εδώ, το “The Heart That Feeds”, το οποίο έχει αυτό το midtempo μελωδικό σφάξιμο που προσωπικά δεν θυμάμαι να το συνάντησα στο τελευταίο τους δίσκο. Το ομώνυμο τραγούδι ξεκινά διακριτικά και στην συνέχεια απλώνεται παντού στον χώρο, το ακουστικό τρίτο κομμάτι είναι φόρος τιμής στον εκλιπόντα μπασίστα τους, το demo έχει ενδιαφέρον με τον θόρυβο που κουβαλά και τα remix μάλλον φαντάζουν ανούσια. Για άλλη μια φορά, αποδεικνύουν πάντως πότε να δίνουν ένταση στο ύφος τους και πότε να κουλουριάζονται υπηρετώντας την πρωταρχική (αλλά όχι μοναδική) αποστολή της μουσικής που είναι να ευφραίνει ότι έχουμε μέσα μας.\naffectionafformanceagainstthesilencecaspianrussian circlessargent house\nPrevious Post Painted Caves – Surveillance (Shelter Press)\nNext Post Cabaret Voltaire – Coil – The Young Gods


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Eρντογάν: ''Έλληνες βεβήλωσαν τα νεκροταφεία μας με όπλα''! - Βίντεο\n1) Οι ασκούμενοι ευρίσκονται έξω από το μουσουλμανικό νεκροταφείο και όχι μέσα.\n2) Δεν υπάρχουν "τούρκικα" χωριά, ούτε τούρκικη κοινωνία στην Ελλάδα.\nΑπίστευτα ψεύδη απο ΜΜΕ της Τουρκίας & μειονοτικούς δημοσιογράφους\nΣε δηλώσεις που προβληματίζουν προχώρησε πριν λίγο ο Ρ. Τ. Ερντογάν. ο Τούρκος διαμήνυσε επίσης πως το Oruc Reis θα συνεχίσει τις εργασίες του στην Ανατολική Μεσόγειο έως τις 23 Αυγούστου. Επίσης, αναφέρθηκε και στη συνομιλία που είχε ο ίδιος με την Άνγκελα Μέρκελ, αλλά και τη συνομιλία που είχε ο Έλληνας πρωθυπουργός Κυριάκος Μητσοτάκης με τη Γερμανίδα Καγκελάριο.\nΗ δήλωση για την Δυτική Θράκη\nΜεγάλη προβοκάτσια στη Θράκη επιχειρεί ο Ρετζέπ Ταγίπ Ερντογάν. Σε δηλώσεις του έξω από τζαμί, μετά την προσευχή της Παρασκευής, υποστήριξε ότι τάφοι ντόπιων “Τούρκων” στη Δυτική Θράκη δέχτηκαν επίθεση. Σε ποιο ψευδές γεγονός αναφέρεται ο Τούρκος πρόεδρος;\n«Οι Έλληνες βεβήλωσαν τα νεκροταφεία των συγγενών μας στη Δυτική Θράκη με όπλα. Δεν είναι καθόλου θετικά σήματα αυτά. Δεν θα αφήσουμε κανέναν μόνο του. Θα κάνουμε ό, τι είναι απαραίτητο, όταν έρθει η ώρα, θα κάνουμε ό, τι είναι απαραίτητο. Επιτρέψτε μου να το πω ξεκάθαρα», δήλωσε ο Ερντογάν.\nΟ Τούρκος πρόεδρος, υιοθετώντας πλήρως το δημοσίευμα της «Yeni Safak», δήλωσε ότι Έλληνες στρατιώτες ...επιτέθηκαν σε μουσουλμανικό νεκροταφείο στη Δυτ. Θράκη, με πυρά, και προανήγγειλε «επέμβαση» σε ελληνικό έδαφος.\nΤι αναφέρουν ΜΜΕ της Τουρκίας & της θρησκευτικής μειονότητας στη Θράκη\nΜόλις Έλληνες κομάντο πλήρως εξοπλισμένοι με όπλα έκαναν την εκπαίδευση τους στο χωριό Γλαύκη της Ξάνθης, αμέσως τέθηκε από εκείνη την στιγμή σε εφαρμογή ένας ολόκληρος μηχανισμός κατασυκοφάντησης της Ελλάδος, με το θέμα να φτάνει στα τουρκικά ΜΜΕ τα οποία πραγματικά ‘έδωσαν “ρεσιτάλ” προπαγάνδας.\nΜειονοτικά ΜΜΕ όμως ανέφεραν ακόμα πιο προκλητικά πράγματα μιλώντας περί "παρουσίας Ελλήνων στρατιωτών που δήθεν ήρθαν ξαφνικά στο χωριό Γλαύκη, πλήρως εξοπλισμένοι με όπλα και περιπλανήθηκαν στους δρόμους, κάνοντας τους “χωρικούς” νευρικούς".\nΜάλιστα αναφέρθηκε ότι “κάτοικοι” της περιοχής δήλωσαν ότι Έλληνες στρατιώτες επισκεπτόντουσαν το χωριό και τα προηγούμενα χρόνια, αλλά για πρώτη φορά πέρασαν από το χωριό πλήρως εξοπλισμένοι, (εννοεί με όπλα τσα χέρια).\nΥπενθυμίζουμε ότι επρόκειτο για στρατιωτική άσκηση για την οποία είχαν ειδοποιηθεί λογικά όλες οι αρμόδιες υπηρεσίες, ενώ η άσκηση αυτή, δεν φέρεται να διατάραξε την κοινωνική ζωή κανενός πολίτη στο χωριό αυτό ή οπουδήποτε αλλού.\nΣτην συνέχεια είχαμε την δήλωση, που υπογράφηκε από τον Πρόεδρο της ABTTF Halit Habipoğlu σε τουρκική εφημερίδα και περιελάμβανε τις ακόλουθες δηλώσεις:\n«Σε ποια χώρα οι στρατιωτικές μονάδες μπορούν να βγουν στους δρόμους σε έναν οικισμό όπου ζουν πολίτες και να εκπαιδεύονται με όπλα;\nΕδώ δεν είναι η πατρίδα μας; Είμαστε πολίτες αυτής της χώρας. Οι διμερείς σχέσεις μεταξύ Ελλάδας και Τουρκίας έχουν κατέλθει σε μια περίοδο στρατιωτικής διένεξης που δεν ήταν τόσο παράλογη για να τρομάξει την ''τουρκική κοινωνία της Δυτικής Θράκης''.Επιπλέον, αυτό είναι ένα ''τουρκικό'' χωριό. Σε αυτήν την περίοδο που ανησυχούμε για την πιθανότητα η πολιτική ένταση μεταξύ της πατρίδας μας και της χώρας μας στην Ανατολική Μεσόγειο να μετατραπεί σε καυτή σύγκρουση, η χώρα μας στέλνει τους στρατιώτες της στους δρόμους σε αυτά τα εδάφη όπου έχουμε ζήσει για αιώνες. Ποιός θέλει να δώσει μήνυμα;\nΗ δημοκρατία και τα ανθρώπινα δικαιώματα θεσπίστηκαν βάσει των νόμων της Ευρωπαϊκής Ένωσης, έτσι το να ζεις αυτά τα πράγματα σε μια χώρα είναι πολύ τρομακτικό”, κατέληξε ο ίδιος.\nΚαταρχήν στην Ελλάδα έχουμε πραγματική δημοκρατία ειδικά σε σχέση με την κατάσταση στην σημερινή Τουρκία που βασιλεύει το καθεστώς Ερντογάν που όλα "τα σφάζει και όλα τα μαχαιρώνει" που λέει και απλός λαός.\nΚανείς δεν απειλεί κανέναν, αλλά πρόκειται σαφώς και υπερβολικές κορώνες κατά της παρουσίας ελληνικών στρατιωτικών δυνάμεων από κάποιους “θερμόαιμους” που ακούν με ευλάβεια μόνο ότι αναφέρει η Άγκυρα και ο Τούρκος πρόεδρος Ερντογάν.\nΣτην Ελλάδα δεν ενοχλήθηκε ποτέ η μουσουλμανική αδελφότητα και ούτε πρόκειται αυτό να γίνει, με τον τρόπο που έδρασε για παράδειγμα το επίσημο τουρκικό κράτος στους Έλληνες της Κων/πολης που δέχθηκαν σκληρούς διωγμούς και διώξεις εδώ και δεκαετίες.\nΤα υπόλοιπα αφορούν κατανάλωση για τον τουρκικό τύπο που αναζητά απλά αφορμή για να κατηγορήσει την Ελλάδα λόγω της σταθερής και αταλάντευτης στάσης των ελληνικών ενόπλων δυνάμεων στην Α.Μεσόγειο και τίποτε άλλο.


Τι είναι η ακμή; | La Roche-Posay\nLa Roche-Posay 17/7/2017 29/11/2020\nΗ La Roche-Posay & σου εξηγεί τι ακριβώς είναι η ακμή & από τι προκαλείται. Ανακαλύψτε τι πραγματικά συμβαίνει & βρείτε όλες τις συμβουλές για τη θεραπεία της\nΕισαγωγή στην ακμή: τα 6 στάδια της ατέλειας\nΑτέλειες, σπυράκια, μπιμπίκια… όπως κι αν ονομάζετε αυτό το φαινόμενο, η ακμή αφορά τους περισσότερους εφήβους καθώς και αρκετούς ενήλικες. Αυτή η δυσάρεστη κατάσταση περιλαμβάνει την εμφάνιση διαφόρων ειδών ατελειών στο πρόσωπο, την πλάτη ή το στήθος. Τι, όμως, προκαλεί την ακμή και πώς αυτή λειτουργεί;\nΗ βιολογία πίσω από το σπυράκι\nΗ ακμή είναι ένα δερματικό πρόβλημα που οφείλεται σε αλλαγές των επιπέδων των ορμονών μας, ιδιαίτερα κατά την εφηβεία. Ορμόνες, γνωστές ως ανδρογόνα, επικοινωνούν με τους αδένες που εκκρίνουν σμήγμα μέσω μικρών οπών του δέρματος, που λέγονται θύλακες.\nΗ ακμή αφορά μια δυσλειτουργία αυτού του συνδυασμού σμηγματογόνου αδένα-θύλακα. Κανονικά, το σμήγμα προστατεύει το δέρμα δημιουργώντας ένα αδιάβροχο στρώμα, όμως οι ορμονικές μεταβολές οδηγούν σε υπερέκκριση σμήγματος, κάνοντας το δέρμα πολύ πιο λιπαρό.\nΠαρατηρούνται αλλαγές στα κύτταρα της επιφάνειας της επιδερμίδας καθώς και στους θύλακες. Η εξωτερική στοιβάδα του δέρματος γίνεται παχύτερη και πιο κολλώδης υπό την επίδραση των ίδιων ορμονών. Το αποτέλεσμα;\nΟι θύλακες γεμίζουν με ένα κολλώδες μείγμα κυττάρων και σμήγματος. Δημιουργούνται μαύρα στίγματα στα σημεία που το μείγμα αυτό σκουραίνει καθώς έρχεται σε επαφή με τον αέρα ή ανοιχτόχρωμες ατέλειες στα σημεία που το μείγμα εγκλωβίζεται κάτω από την επιφάνεια του δέρματος.\nΣε αυτό το σημείο εμπλέκεται το βακτηρίδιο P. Acnes. Πολλαπλασιάζεται σε περιβάλλοντα που στερούνται επαφής με τον αέρα, όπως είναι οι φραγμένοι πόροι, και προκαλεί φλεγμονές. Οι συνέπειες είναι φουσκωμένα κόκκινα σπυριά, φλύκταινες ή, σε ακόμη μεγαλύτερο βάθος, σκληρά σημεία που αποκαλούνται οζίδια ακμής και κύστες.\nΕπιχείρηση αποκατάστασης. Μεγάλου μεγέθους κύτταρα, τα αποκαλούμενα μακροφάγα, εξαλείφουν τους κατεστραμμένους ιστούς και διεγείρουν το δέρμα, ώστε να αρχίσει τελικά να επανορθώνει τη βλάβη. Αυτή η διαδικασία διαρκεί ημέρες έως εβδομάδες, ανάλογα με τη σοβαρότητα.\nΠρόκειται για ένα ιδιαίτερο βήμα. Σε αυτό το σημείο ανακτάτε τον έλεγχο. Με την κατάλληλη αγωγή, μπορείτε να παρακάμψετε οποιοδήποτε από τα παραπάνω στάδια. Δεν χρειάζεται να το περάσετε μόνη σας: αναζητήστε επαγγελματική συμβουλή από τον φαρμακοποιό ή τον γιατρό σας.\n21861Serozinc Mist για Ματ αποτέλεσμα 245SEROZINCΠΡΟΣΩΠΟ/Θρέψη / Καταπράυνση|Θρέψη / Καταπράυνση|Καταπράϋνση/ Εξυγίανση|ΤόνωσηΠΡΟΣΩΠΟΘρέψη / Καταπράυνση|Θρέψη / Καταπράυνση|Καταπράϋνση/ Εξυγίανση|Τόνωση\nSerozinc Mist για Ματ αποτέλεσμα\nΤο 1o mist για το λιπαρό δέρμα.


Δεν θα πιστεύετε γιατί έτρεχε με 197 χλμ/ώρα χωρίς δίπλωμα! - Dokari.gr\nΔεν θα πιστεύετε γιατί έτρεχε με 197 χλμ/ώρα χωρίς δίπλωμα!\n«Μάρτυρες» μίας απίστευτης δικαιολογίας έγιναν άνδρες της Τροχαίας, όταν σταμάτησαν οδηγό που έτρεχε με 197 χλμ/ώρα χωρίς δίπλωμα.\nΈνας νεαρός άνδρας στην Αγγλία μπήκε σε μεγάλους μπελάδες όταν η Αστυνομία τον σταμάτησε για έλεγχο, μια και το ειδικό ραντάρ έδειξε ότι έτρεχε με υπερβολική ταχύτητα. Σύμφωνα με τα όσα έγιναν γνωστά, το όχημα του «δράστη» πήγαινε με 197 χλμ/ώρα, διπλάσια ταχύτητα από την προβλεπόμενη, ενώ κατά τον έλεγχο, ο οδηγός δεν είχε μαζί του ούτε δίπλωμα, ούτε ασφάλεια.\nΌταν οι άνδρες της Αστυνομίας του ζήτησαν τα στοιχεία του, αυτός έδωσε του αδερφού του, όμως, τα δακτυλικά αποτυπώματα απέδειξαν την... απάτη. Όμως, το κορυφαίο ήταν η δικαιολογία που έδωσε ο «δράστης» για την ταχύτητα που είχε αναπτύξει, υποστηρίζοντας πως ήθελε να πάει να φάει κεμπάπ!


Διαγνωστικά κέντρα: Τρεις ημέρες χωρίς εξετάσεις στη Μεσσηνία – Γαργαλιάνοι Online – Καθημερινά νέα της Τριφυλίας και της Μεσσηνίας\nΜετά από αυτό, ξαναπαρκάρεις απρόσεκτα;\nΑρχική/Τοπικά Νέα/Διαγνωστικά κέντρα: Τρεις ημέρες χωρίς εξετάσεις στη Μεσσηνία\nΓιατί βάζουν λουκέτο\nΚλειστά θα παραμείνουν στις 23, 24 και 25 Μαΐου όλα τα διαγνωστικά εργαστήρια και κέντρα της χώρας, τα πολυϊατρεία αλλά και οι Μονάδες διεξαγωγής εξετάσεων, αφού ο κλάδος με μαζική συμμετοχή βάζει τριήμερο προειδοποιητικό λουκέτο. Αιτία οι υπέρογκες υποχρεωτικές εκπτώσεις και επιστροφές (rebate -claw back) που τους αναγκάζει να καταβάλουν στον ΕΟΠΥΥ ακόμη και το 70% των εισοδημάτων τους, με αποτέλεσμα πολλά εργαστήρια να οδηγούνται και σε χρεωκοπία.\nΟ κλάδος με ένα σημείωμα προς τους ασφαλισμένους εξηγεί γιατί όλες οι μονάδες εργαστηριακής και κλινικοεργαστηριακής ιατρικής προχωρούν σε λουκέτο τριών ημέρων σε όλη τη χώρα. Όπως εξηγεί η Συντονιστική Επιτροπή προς τους ασφαλισμένους, τα Ιδιωτικά Ιατρικά Εργαστήρια και τα Πολυϊατρεία κινδυνεύουν να βάλουν λουκέτο και να ανασταλεί κάθε λειτουργία τους. Οι αναγραφόμενες αμοιβές στα παραπεμπτικά του ΕΟΠΥΥ είναι εικονικές και δεν καταβάλλονται! «Το κράτος δημεύει άδικα και αυταρχικά το 70% των εσόδων τους, τινάζει στον αέρα την Πρωτοβάθμια Φροντίδα Υγείας και οδηγεί τους Έλληνες επιστήμονες στην οικονομική εξαθλίωση και στην ξενιτειά. Η πολιτεία καταστρέφει τα ιδιωτικά ιατρικά εργαστήρια, στερεί από τον ασθενή αξιόπιστες υπηρεσίες για την πρόληψη και τη διάγνωση των παθήσεων και υποβαθμίζει δραματικά την υγεία του ελληνικού λαού» αναφέρουν οι εκπρόσωποι του κλάδου.\nΠάντως είναι αξιοσημείωτο ότι μέχρι και σήμερα δεν έχει υπάρξει κάποια επίσημη απάντηση από το υπουργείο Υγείας για την τριήμερη κινητοποίηση, παρότι ο κλάδος έχει ενημερώσει και έχει αποστείλει μάλιστα και σχετική επιστολή στον ΕΟΠΥΥ.


Για Πάντα Καλοκαίρι… » U! girl\n…με τις πιο δροσερές και πολύχρωμες επιλογές από τα Starbucks!\nΑυτό το καλοκαίρι τα Starbucks σε προ(σ)καλούν να σβήσεις τη δίψα σου με μοναδικά δροσιστικές νέες και αγαπημένες επιλογές!\nΕπισκέψου ένα κατάστημα Starbucks και βίωσε μοναδικές στιγμές αναζωογόνησης και δροσιάς με τα απολαυστικά Frozen Iced Teas. Τα δημοφιλή Tropical Mango και Strawberry & Lime επιστρέφουν και φέτος, παρέα με το νέο Apple & Kiwi, για να γίνουν ο καλύτερός σου σύμμαχος τις πιο ζεστές ημέρες του καλοκαιριού.\nStarbucks Frozen Iced Teas – η απόλυτη φρουτένια και ζωηρή σειρά παγωμένου τσαγιού, που ξέρουμε πόσο σε ξετρελαίνει!